Δήλωση Βουλευτή κ. Μάριου Μαυρίδη για Μαρωνίτικη κοινότητα - ΝΕΑ ΚΥΠΡΟΣ\nΔήλωση Βουλευτή κ. Μάριου Μαυρίδη για Μαρωνίτικη κοινότητα\nΗ επιβίωση της Μαρωνιτικής κοινότητας βασίζεται αποκλειστικά στα τέσσερα χωριά της στα οποία βρίσκονται στις κατεχόμενες περιοχές. Οι προσπάθειες της κυβέρνησης όλα αυτά τα χρόνια ήταν να διατηρήσουμε την παρουσία αυτών των χωριών και ευχαριστούμε και την κυβέρνηση και τις αρμόδιες υπηρεσίες για τη στήριξη τους προς τους Μαρωνίτες γενικότερα.\nΤα Μαρωνίτικα χωρία χρειάζονται υποδομές για να μπορέσει κόσμος να επιστρέψει πίσω, να επιδιορθώσει τα σπίτια και να μπορέσει να κατοικήσει εκεί. Άρα λοιπόν εκεί πρέπει να επικεντρωθούμε, στη δημιουργία υποδομών και στην προσπάθεια να πείσουμε Μαρωνίτες νεαρά ζευγάρια να επιστρέψουν στα χωριά τους.


Η ΚΟΕ δεν αναλαμβάνει τα τεστ covid-19 των προ-Εθνικών ομάδων! - SPORTSFEED\nΑπό τη μια η διοίκηση της Κολυμβητικής Ομοσπονδίας Ελλάδας διατυμπανίζει ότι κατάφερε να βάλει επιπλέον αθλητές και αθλήτριες στα κολυμβητήρια και από την άλλη ανακοινώνει πως δεν καλύπτει τα έξοδα των τεστ covid – 19 για τις προ-Εθνικές ομάδες!\nMε επιστολή που έστειλε στα σωματεία ο γενικός γραμματέας της ΚΟΕ, Δημήτρης Σαρακατσάνης ενημερώνει ότι για να επιστρέψουν τα μέλη της προ-Εθνικής στα κολυμβητήρια θα πρέπει να τηρούν τα αυστηρά πρωτόκολλα μεταξύ των οποίων και η υποβολή σε τεστ.\nΣύμφωνα με την ΚΟΕ το μηνιαίο κόστος των τεστ ανέρχεται σε 18.160 μηνιαίως για τα μέλη της προ-Εθνικής ομάδας. Αυτό το κόστος δηλώνει αδυναμία να το αναλάβει!\nΩς δικαιολογία χρησιμοποιείται το γεγονός πως είναι άγνωστο μέχρι πότε θα χρειαστεί να γίνονται τα τεστ ενώ η ΚΟΕ επικαλείται και την ίση μεταχείριση προς τα υπόλοιπα αθλήματα της δύναμης της καθώς θα πρέπει να προστεθούν επιπλέον 180 άτομα (μάλλον υπολογίζει και την τεχνική κολύμβηση) με το μηνιαίο κόστος να ανεβαίνει στα 32.000 ευρώ.\nΑν μια ομοσπονδία δεν μπορεί να καλύψει υγειονομικά τα μέλη των Εθνικών ομάδων, τότε δημιουργείται ζήτημα. Προφανώς και το μίνιμουμ που μπορεί να προσφέρει στην παρούσα φάση η ΚΟΕ προς τα μέλη της προ-Εθνικής ομάδας είναι η κάλυψη των εξόδων των τεστ για να συνεχίσουν την προετοιμασία τους. Αυτό είναι και το μοναδικό κόστος για την ΚΟΕ που θα την επιβαρύνει τη δεδομένη περίοδο καθώς δεν έχει να καλύψει προετοιμασίες αθλητών και καμπ.\nΑντί λοιπόν η ΚΟΕ να καλύψει το κόστος για τους κολυμβητές και τις κολυμβήτριες των προ-Εθνικών ομάδων, επικαλείται την απόφαση με την οποία κατέστησε τις ομάδες υδατοσφαίρισης αρμόδιες για τα τεστ στους παίκτες και τις παίκτριες αντίστοιχα και εξαιρεί από αυτήν τα μέλη της προ-Ολυμπιακής ομάδας.\nΜε λίγα λόγια, η ΚΟΕ ανέθεσε στα σωματεία μια δική της υποχρέωση για να μην μπλέξει όπως παραδέχεται στο ενημερωτικό έγγραφο με την όλη διαδικασία και φυσικά να μην χρεωθεί το κόστος των ελέγχων…\nΕνημέρωση σωματείων για τεστ covid – 19Λήψη


Την ερχόμενη Τετάρτη 3 Ιουνίου 2020 στις 14:00 ώρα Κύπρου, προκηρύσσεται από την Ευρωπαϊκή Επιτροπή η 4η και τελευταία πρόσκληση υποβολής αιτήσεων για το πρόγραμμα WiFi4EU (είχε ακυρωθεί λόγω του COVID-19 και επαναφέρεται τώρα). Η πρόσκληση είναι ανοιχτή για όλους τους Δήμους και Κοινότητες της ΕΕ και θα διαρκέσει μέχρι την Πέμπτη 4 Ιουνίου 2020 στις 18:00 ώρα Κύπρου. Θα διατεθούν συνολικά 947 κουπόνια, αξίας 15.000 ευρώ το καθένα και ο συνολικός προϋπολογισμός ανέρχεται στα €14.2 εκατ.\nΣτο πλαίσιο αυτό, Δήμοι και Κοινότητες της Κύπρου έχουν τη δυνατότητα να υποβάλουν την σχετική αίτηση τους για να διεκδικήσουν κουπόνια, αξίας 15.000 ευρώ το καθένα, τα οποία μπορούν στην συνέχεια να χρησιμοποιήσουν για τη δημιουργία δωρεάν ασύρματων δικτύων (Wi-Fi) σε δημόσιους χώρους, όπως δημαρχεία, δημόσιες βιβλιοθήκες, μουσεία, δημόσια πάρκα ή πλατείες.\nΟι ενδιαφερόμενοι εγγεγραμμένοι Δήμοι και Κοινότητες της Κύπρου θα πρέπει να είναι σε ετοιμότητα έτσι ώστε να εκδηλώσουν άμεσα το ενδιαφέρον τους κάνοντας κλικ στην διαδικτυακή πύλη του WiFi4EU μόλις αυτή ενεργοποιηθεί την Τετάρτη 3 Ιουνίου 2020 στις 14:00 ώρα Κύπρου.\nΠερισσότερες πληροφορίες υπάρχουν διαθέσιμες στην ιστοσελίδα https://wifi4eu.ec.europa.eu η οποία είναι διαθέσιμη και στην ελληνική γλώσσα.\nΣημειώνεται ότι Επιτροπή επιλέγει τους δικαιούχους με σειρά προτεραιότητας, διασφαλίζοντας παράλληλα τη γεωγραφική ισορροπία. Κάθε Κράτος που συμμετέχει θα λάβει τουλάχιστον 15 κουπόνια και δεν θα υπάρχει όριο για το μέγιστο αριθμό κουπονιών ανά Κράτος σε αυτή την πρόσκληση.


Οπαδός του Ισλαμικού Κράτους ομολόγησε ό,τι σχεδίαζε βομβιστική επίθεση στο Λονδίνο - STEREA NEWS\nΟπαδός του Ισλαμικού Κράτους ομολόγησε ό,τι σχεδίαζε βομβιστική επίθεση στο καθεδρικό ναό του Αγίου Παύλου στο Λονδίνο. Η Σαφίγια Αμίρα Σάιχ, 36 ετών, από το Χέιζ του δυτικού Λονδίνου, είχε συλληφθεί πέρυσι από μυστικούς αξιωματούχους, που παρουσιάζονταν ως εμπειρογνώμονες\nΟπαδός του Ισλαμικού Κράτους ομολόγησε ό,τι σχεδίαζε βομβιστική επίθεση στο καθεδρικό ναό του Αγίου Παύλου στο Λονδίνο.\nΗ Σαφίγια Αμίρα Σάιχ, 36 ετών, από το Χέιζ του δυτικού Λονδίνου, είχε συλληφθεί πέρυσι από μυστικούς αξιωματούχους, που παρουσιάζονταν ως εμπειρογνώμονες εκρηκτικών. Σύμφωνα με το κατηγορητήριο η οπαδός του ISIS είχε έλθει σε επαφή με άτομο που μπορούσε να της φτιάξει βόμβες και έκανε αναγνωριστικές επισκέψεις στον καθεδρικό του Αγίου Παύλου και σε ξενοδοχείο ως πιθανούς στόχους της.\nΣτο τρίμηνο Αυγούστου – Οκτωβρίου του 2019 η Σαφίγια ετοιμαζόταν να δηλώσει πίστη και αφοσίωση στο «Ισλαμικό Κράτος», ενώ μοιράστηκε προπαγανδιστικό τρομοκρατικό υλικό μέσω ομάδων που χρησιμοποιούν το Telegram. Η ποινή της αναμένεται να ανακοινωθεί στις 12 Μαΐου.\nΗ οπαδός του Ισλαμικού Κράτους, εμπιστεύθηκε το σχέδιό της μόνο σε δύο ανθρώπους, τον διαδικτυακό εμπειρογνώμονα εκρηκτικών και τη γυναίκα του, μη γνωρίζοντας πως είναι μυστικοί πράκτορες.


ΤΡΙΧΕΣ – World Cat Show 2014 – Η μεγαλύτερη γιορτή της γάτας γίνεται στη Θεσσαλονίκη\nPosted by trihes × 09/05/2014 at 19:06\nΈκθεση Μορφολογίας Γάτας, 10 & 11 Μαΐου, στη ΔΕΘ HELEXPO\nΑυτό το Σαββατοκύριακο το Περίπτερο 2 της ΔΕΘ HELEXPO γεμίζει γάτες!\nΤο WORLD CAT SHOW έρχεται για πρώτη φορά στην Ελλάδα χάρη στη Felina Association Greece.\nΔεν υπάρχει καλύτερη ευκαιρία να δείτε και να θαυμάσετε από κοντά τόσες διαφορετικές φυλές γάτας.\nΣτην έκθεση μορφολογίας διαγωνίζονται 300 καθαρόαιμες γάτες από 16 χώρες του κόσμου ενώ οι κριτές έρχονται από τη Λετονία και τη Γερμανία.\nΘα έχετε επίσης την ευκαιρία να παρακολουθήσετε ενημερωτικές διαλέξεις από ειδικούς, οι οποίοι λύνουν κάθε μας απορία σχετικά με την υγεία μας και την ύπαρξη γάτας στο σπίτι.\nΕπίσης, θα δείτε γατάκια προς υιοθεσία (από φιλοζωικά σωματεία) και θα βρείτε αξεσουάρ και τροφές για τα δικά σας κατοικίδια.\nΟι παρουσιάσεις των γατών ξεκινάνε και τις δυο μέρες στις 12.00 ενώ οι βραβεύσεις ξεκινούν στις 18.00.\nΠερίπτερο 2, ΔΕΘ Helexpo Θεσσαλονίκης, 10:00-19:30.\nΓια τα παιδιά έως 12 ετών η είσοδος είναι ΔΩΡΕΑΝ\nΠαρακαλείσθε να μην αγγίζετε τις γάτες και να μην βγάζετε φωτογραφίες με flash γιατί τα ζώα ενοχλούνται.\nTags: Felina Association Greece × flash × World Cat Show 2014 × γάτα × γάτες × ΔΕΘ HELEXPO × Θεσσαλονίκη × καθαρόαιμες × φυλές\nζώα κακοποίηση αδέσποτα ασφάλεια εκπαίδευση βόλτα παιχνίδι τρίχες φόβος συμπεριφορά στείρωση γάτα νόμος κτηνίατρος γατάκι υιοθεσία παζάρι αδέσποτο σκύλος κουτάβι


Ολυμπιακός: Νίκη στην Τούμπα «ανεβάζει» κι άλλο τον Μαρτίνς - Fosonline\nΣάββατο, 17/04/2021 15:43\nΟ Ολυμπιακός είναι ήδη πρωταθλητής, αλλά ενδεχόμενη νίκη επί του ΠΑΟΚ στο ντέρμπι (18/4) της Τούμπας θα σημαίνει πολλά για τα επιτεύγματα του Πέδρο Μαρτίνς στα ελληνικά ντέρμπι.\nΜπορεί ο Ολυμπιακός να έχει ήδη κατακτήσει και μαθηματικά τον τίτλο, αλλά αυτό δε σημαίνει ότι το ντέρμπι (18/4-19.30) με τον ΠΑΟΚ στην Τούμπα περνάει σε δεύτερη μοίρα. Πάντα, φυσικά, παίζει ρόλο και το γόητρο, αλλά ειδικά για τον Πέδρο Μαρτίνς όπως και για την ομάδα που ο ίδιος έχει υπό την ευθύνη του την τελευταία τριετία, το συγκεκριμένο παιχνίδι και το θετικό αποτέλεσμα έχουν ιδιαίτερη σημασία. Διότι με νίκη ο Ολυμπιακός και ο προπονητής του θα προσπεράσουν τον ΠΑΟΚ στις μεταξύ τους αναμετρήσεις στο διάστημα της παρουσίας του Μαρτίνς στον πάγκο των Πειραιωτών. Και θα αποτελέσει αυτό ακόμη ένα δείγμα της ανωτερότητας των πρωταθλητών απέναντι σε μια ομάδα που την πρώτη σεζόν του Πορτογάλου είχε αναδειχτεί εκείνη πρωταθλήτρια και είχε δυσκολέψει περισσότερο από κάθε άλλη τον «προφεσόρ», με νίκες στα ντέρμπι εκείνης της περιόδου.\nΤο εντυπωσιακό είναι ότι με τον Πέδρο Μαρτίνς στον πάγκο του Ολυμπιακού, τα αποτελέσματα στα ντέρμπι με τον ΠΑΟΚ είναι απολύτως ισορροπημένα! Υπάρχουν συνολικά δέκα αναμετρήσεις αυτή την τριετία σε Super League (κανονική περίοδο και πλέι οφ) και Κύπελλο, με τέσσερις νίκες του Ολυμπιακού, τέσσερις του ΠΑΟΚ και δύο ισοπαλίες. Στο «Γ. Καραϊσκάκης» ο Ολυμπιακός έχει νικήσει δύο φορές, ο ΠΑΟΚ δύο, με μία ισοπαλία και ακριβώς τα ίδια έχουν συμβεί στην Τούμπα! Ευκαιρία για τον «ερυθρόλευκο» κόουτς να περάσει μπροστά και σε αυτόν τον τομέα, όπως σχεδόν σε ό,τι έχει να κάνει με αριθμούς και επιδόσεις στη διάρκεια της θητείας του στον Ολυμπιακό.\nΤην πρώτη χρονιά του Μαρτίνς ο ΠΑΟΚ είχε νικήσει 1-0 στο Φάληρο και 3-1 στην Τούμπα, σε ένα ματς που ουσιαστικά κατέκτησε τον τίτλο. Πέρυσι στην έδρα του πάλι ο Ολυμπιακός δεν είχε νικήσει (1-1), αλλά στη συνέχεια έκανε το μεγάλο «διπλό» στην Τούμπα με το αυτογκόλ του Γιαννούλη από την προσπάθεια του Ραντζέλοβιτς και πήρε διαφορά ασφαλείας για το πρωτάθλημα. Στο Κύπελλο ο ΠΑΟΚ είχε νικήσει με ανατροπή 3-2 στην έδρα του, αλλά στη ρεβάνς ο Ολυμπιακός επικράτησε με 2-0 και προκρίθηκε. Ενώ στα πλέι οφ ο Ολυμπιακός νίκησε 1-0 στην Τούμπα και ο ΠΑΟΚ 1-0 στο «Καραϊσκάκης», στερώντας ένας πολύμηνο αήττητο από τους Πειραιώτες. Φέτος τον Γενάρη οι δύο ομάδες αναδείχθηκαν ισόπαλες 1-1 στην Θεσσαλονίκη, ενώ στο παιχνίδι του δεύτερου γύρου ο Ολυμπιακός επικράτησε άνετα στο γήπεδό του με 3-0. Έχουν, λοιπόν, σημασία τα ντέρμπι με τον ΠΑΟΚ σε επίπεδο γοήτρου για τον προπονητή του Ολυμπιακού, ώστε να «πάρει κεφάλι» στα αποτελέσματα. Και μην ξεχνάμε ότι υπάρχει ακόμη ένα ματς, στην προτελευταία αγωνιστική στο «Καραϊσκάκης» όπου λογικά θα γίνει και η φιέστα των πρωταθλητών, αλλά και πολύ πιθανό Ολυμπιακός και ΠΑΟΚ να αποτελέσουν το ζευγάρι του τελικού στο Κύπελλο στις 22 Μαΐου στο ΟΑΚΑ, καθώς είναι τα φαβορί για την πρόκριση μετά τα αποτελέσματα των πρώτων ημιτελικών.\nΘα πρέπει να σημειωθεί και κάτι ακόμη σχετικά με τα ντέρμπι του Ολυμπιακού επί Μαρτίνς, όχι μόνο εναντίον του ΠΑΟΚ, αλλά και κόντρα σε Παναθηναϊκό και ΑΕΚ. Σε αυτή την τριετία, στις εκτός έδρας αναμετρήσεις με τους παραδοσιακούς αντίπαλους του Ολυμπιακού, ο Μαρτίνς έχει πανηγυρίσει πέντε νίκες, έξι ντέρμπι ήλθαν ισόπαλα, ενώ οι Πειραιώτες ηττήθηκαν τρεις φορές (τις δύο από τον ΠΑΟΚ στην Τούμπα και τη φετινή από τον Παναθηναϊκό στη Λεωφόρο). Συνεπώς αν ο Ολυμπιακός νικήσει τον ΠΑΟΚ στη Θεσσαλονίκη και κάνει το ίδιο στην τελευταία αγωνιστική των πλέι οφ στην έδρα του Παναθηναϊκού, τότε θα φτάσει στην εποχή Μαρτίνς να έχει περισσότερες νίκες σε εκτός έδρας ντέρμπι από ισοπαλίες και ήττες! Είναι κάτι που έχει τη σημασία του, για μια ακόμη επιβεβαίωση της κυριαρχίας των Πειραιωτών με τον Πορτογάλο στον πάγκο απέναντι στους υπόλοιπους «μεγάλους».


Ετικέτα: παράταση | The Indicator\nΕπιστρεπτέα: Νέα παράταση για τα δικαιολογητικά όλων των κύκλων\nΣε νέα παράταση της προθεσμίας υποβολής των απαραίτητων δικαιολογητικών, ως το τέλος Σεπτεμβρίου 2021, για.\n14 Ιουλίου 2021 • Ώρα δημοσίευσης: 8:49 μμ\nΠαράταση για τους δανειολήπτες που έχουν υπαχθεί στον «νόμο Κατσέλη»\nΟ υπουργός Δικαιοσύνης Κωνσταντίνος Τσιάρας, απηύθυνε πρόσκληση, μέσα από την Βουλή, στους δανειολήπτες που έχουν.\n6 Ιουλίου 2021 • Ώρα δημοσίευσης: 6:45 μμ\nΣτη δέσμευση ότι το κρατικό πρόγραμμα επιδοτήσεων «Κινούμαι Ηλεκτρικά» θα παραταθεί για τουλάχιστον δύο έτη.\n5 Ιουνίου 2021 • Ώρα δημοσίευσης: 5:15 μμ\nΝέα παράταση πληρωμής επιταγών μέχρι 30 Μαΐου\nΠαρατείνεται η πληρωμή επιταγών και συναλλαγματικών κατά 30 ημέρες. Η παράταση ισχύει για επιταγές και.\n3 Μαΐου 2021 • Ώρα δημοσίευσης: 7:38 μμ\nΔίμηνη παράταση έρχεται το υφιστάμενο πρόγραμμα κοινωφελούς απασχόλησης σύμφωνα με ανακοίνωση της Κεντρικής Ένωσης Δήμων.\n2 Απριλίου 2021 • Ώρα δημοσίευσης: 9:48 πμ\nΑΑΔΕ: Ποιες υποχρεώσεις παίρνουν παράταση έως και τον Ιούνιο\nΠαράταση στις προθεσμίες υποβολής των συγκεντρωτικών καταστάσεων του 2020 και για την απόσυρση και αναβάθμιση.\n26 Μαρτίου 2021 • Ώρα δημοσίευσης: 8:09 μμ\nΌλο και περισσότεροι επιστήμονες προτείνουν παράταση του lockdown στην Αττική\nΠληθαίνουν οι επιστήμονες που για άλλη μια φορά εισηγούνται το πιο σταθερό μέτρο της κυβερνητικής.\n17 Φεβρουαρίου 2021 • Ώρα δημοσίευσης: 9:22 πμ\nΠαράταση της κατάστασης έκτακτης ανάγκης λόγω της πανδημίας του κορωνοϊού και μετά τα τέλη Μαρτίου.\n2 Φεβρουαρίου 2021 • Ώρα δημοσίευσης: 7:43 μμ\nΠρος παράταση του αυστηρού lockdown σε όλη την Γερμανία έως τις 14 Φεβρουαρίου προσανατολίζονται κεντρική.\n19 Ιανουαρίου 2021 • Ώρα δημοσίευσης: 6:52 μμ\nΤην παράταση του επιδόματος ανεργίας για δύο μήνες, για περίπου 30.000 δικαιούχους που επρόκειτο να.\n17 Ιανουαρίου 2021 • Ώρα δημοσίευσης: 7:57 μμ


Εδώ και δυόμιση χρόνια έχει κυκλοφορήσει ένα μη πολιτικό βιβλίο μου και ήθελα καιρό να μοιραστούμε το πώς φτάσαμε να τυπωθεί το «Ζωή σαν Ταινία». Τα κινηματογραφήματα που περιέχονται στη συλλογή των 17 κειμένων που εξέδωσε το Libro το 2018 δεν είναι αποτέλεσμα συγγραφικού ναρκισσισμού, αλλά μια χαμηλόφωνη προσπάθεια δημιουργίας ενός εναλλακτικού είδους γραφής.\nΚάτι που ξεκίνησε σαν άσκηση των κέντρων του εγκεφάλου που ενεργοποιούν κώδικες και μνήμες, προσπαθώντας να χωρέσουν μια ολόκληρη ταινία σε 700 λέξεις είναι από μόνο του ένα εγχείρημα πρόκληση: να δημιουργήσεις μια νέα συνδυαστική αφήγηση και να το συνδυάσεις με γεγονότα της επικαιρότητας, που και να εντάσσει στο πλαίσιό της όσους δεν έχουν δει το έργο, και να προκαλεί να το επανερμηνεύσουν όλους όσοι το έχουν ήδη απολαύσει χωρίς spoilers, να τους ξαφνιάσει και να το ανακαλύψουν ξανά, από μια άλλη οπτική γωνία ώστε να βάλουν στην αφετηρία της επανόδου όσους το διαβάσουν καιρό μετά την πρώτη θέαση, όταν και το φιλμ έχει αρχίσει να ξεθωριάζει στη μνήμη τους. Πήρε «σάρκα και οστά» με τη «Ζωή σαν Ταινία».\nΕίναι πρωτίστως -ή έτσι τουλάχιστον ξεκίνησαν- ένας τρόπος αποτύπωσης του τί σκέπτομαι όταν βλέπω μια ταινία στη σκοτεινή αίθουσα ενός κινηματογράφου. Τις περισσότερες φορές παρακολουθώ την εξέλιξη του έργου, αλλά ο νους μου «τρέχει» και κάνει συνειρμούς που τον φέρνουν είτε κοντά σε τρέχοντα γεγονότα της εποχής, είτε τον «ταξιδεύουν» σε άλλες διαστάσεις χωρικές ή χρονικές. Αυτός άλλωστε δεν είναι και ο σκοπός ενός καλού σκηνοθέτη; Να μας πάρει από το χέρι και μέσα από εικόνες να προκαλέσει σκέψεις και συναισθήματα τα οποία να μας οδηγούν σε άλλες πραγματικότητες και άλλους κόσμους. Μας βοηθάνε να ξεφύγουμε από την καθημερινότητα, έστω και για τα 90 λεπτά ή τις δύο ώρες που διαρκεί κατά μέσο όρο ένα φιλμ.\nΑυτές λοιπόν τις σκέψεις που με κατέκλυζαν κάθε φορά που παρακολουθούσα ένα έργο (λίγο αργότερα η «ενεργή» αυτή ματιά επεκτάθηκε και στο θέατρο και τη μουσική) άρχισα να τις καταγράφω. Άρχισα να τις στέλνω δειλά-δειλά στον φίλο μου και εκδότη Φώτη Γεωργελέ, ο οποίος τις δημοσίευε στην ηλεκτρονική έκδοση της Athensvoice.gr. Προς έκπληξη και των δυο μας αυτά τα υβριδικά κείμενα, που συνδύαζαν την έμμεση κινηματογραφική κριτική με το χρονογράφημα και τις πολιτικοκοινωνικές απόψεις, τα δέχτηκε πολύ θετικά το -νεανικό και συναισθηματικό- κοινό της πολυδιαβασμένης free-press. Αυτή η αποδοχή με ενεθάρρυνε να συνεχίσω την προσπάθεια και την Άνοιξη του 2022, θα κυκλοφορήσει η 2η ανάλογη συλλογή με τον τίτλο «Ο Ναυαγοσώστης». Εκεί θα βρείτε και κάποια στοιχεία πιο ρεπορταζιακά και πιο δημοσιογραφικά.\nΟ υβριδικός συνδυασμός προέκυψε από την αγάπη στο διάβασμα και το γεγονός ότι πάντα με συνάρπαζε η καλή δημοσιογραφία. Δεν σας κρύβω πως είμαι λάτρης δύο σχολών: της αγγλικής και της αμερικανικής. Η μεν πρώτη με τα περίπλοκα σχήματα, επιβάλλει στον γραφιά να γνωρίζει καλά και το αντικείμενο, αλλά και την ίδια τη δομή της γλώσσας που χρησιμοποιεί. Έχει μια αρχιτεκτονική όμοια με αλγεβρική ακολουθία ή ακόμη καλύτερα το συντακτικό των αρχαίων ελληνικών. Την ίδια στιγμή η ευθεία, απλή υπερατλαντική γραφή, με τα πολλά στοιχεία που αντικειμενοποιούν το ρεπορτάζ μέσω αριθμών, στατιστικών και φράσεων απλών ανθρώπων -όχι μόνο επωνύμων- δίνει αξιοπιστία και ζωντάνια στο κείμενο. Αν προστεθούν στο τέλος και συστατικά ενός χρονογραφήματος, όχι απλά μια διακήρυξη απόψεων που η επικαιρότητα συμβαίνει να τους ταιριάζει, αλλά μια συνέπεια σε προσωπικές αλλά και ταυτόχρονα ανθρωπιστικές αρχές τότε το αποτέλεσμα αρχίζει να αποκτά ενδιαφέρον και αποκτά και κάποια υπεραξία συγκυριακά όταν το κείμενο «παλαιώνεται», χωρία να το ξεφτιασιδώνουν γνώμες του συρμού πως απλώς υιοθετήθηκαν, αλλά απόψεις στέρεες και συμπαγείς. Η υβριδική λοιπόν γραφή με τα τρία αυτά συστατικά ήταν ο στόχος μας. Αν έχω καταφέρει σε αυτά να προσθέσω και το χιούμορ, τότε πιστεύω πως θα έχω πετύχει κάτι όχι ίσως ιδιαίτερα σημαντικό, αλλά ίσως ενδιαφέρον.\nΣας καλώ λοιπόν να το διαβάσετε και να το κρίνετε.


Ενίσχυσε την κερδοφορία της, το 2016, η εταιρεία εξοπλισμού γαλακτοκομείων Milkplan\nΣε υψηλά επίπεδα διατήρησε και κατά το 2016 τη λειτουργική αποδοτικότητά της η βιομηχανία κατασκευής μηχανολογικού εξοπλισμού κτηνοτροφικών μονάδων και γαλακτοκομικών βιομηχανιών Milkplan Ημερίδης - Μακρόπουλος, αν και μειώθηκαν για δεύτερο συνεχόμενο έτος οι πωλήσεις της.\nΗ επιχείρηση ιδρύθηκε ως Α.Ε. το 2009, αλλά προϋπήρχε με άλλη νομική μορφή από το 1997. Εδρεύει στον Λαγκαδά Θεσσαλονίκης, όπου βρίσκονται και οι εγκαταστάσεις της. Κατασκευάζει ανοξείδωτους ψύκτες γάλακτος, παγολεκάνες ανοικτού και κλειστού τύπου, δεξαμενές μεταφοράς γάλακτος και άλλα προϊόντα που καλύπτουν ανάγκες των κτηνοτροφικών μονάδων ή και βιομηχανικών μονάδων παραγωγής γάλακτος. Διαθέτει το μεγαλύτερο μέρος της παραγωγής της, συνήθως, σε ευρωπαϊκές και άλλες χώρες, όπως η Ινδία, η Τουρκία, η Γεωργία, τα Ηνωμένα Αραβικά Εμιράτα και το Ισραήλ. Είναι μέλος του Βιοτεχνικού Επιμελητηρίου Θεσσαλονίκης.\nΣύμφωνα με τις χρηματοοικονομικές καταστάσεις της, η εταιρεία το 2016, ολοκληρώνοντας την 8η οικονομική χρήση της, πραγματοποίησε:\n- Πωλήσεις 10,44 εκατ. ευρώ (-10,1% ή -1,18 εκατ. ευρώ σε σύγκριση με το 2015).\n- Μεικτά κέρδη 3,05 εκατ. ευρώ (-23,2% ή -0,92 εκατ. ευρώ).\n- Κέρδη προ φόρων, τόκων και αποσβέσεων (EBITDA) 1,42 εκατ. ευρώ (+11% ή +0,14 εκατ. ευρώ).\n- Κέρδη προ φόρων και τόκων (EBIT) 1,15 εκατ. ευρώ (+12,8% ή +0,13 εκατ. ευρώ).\n- Κέρδη προ φόρων 1,01 εκατ. ευρώ (+13,5% ή +0,12 εκατ. ευρώ).\n- Και μετά την πρόβλεψη για φόρους κέρδη 0,62 εκατ. ευρώ (+137,9% ή +0,36 εκατ. ευρώ).\nΤο 93,6% των εσόδων της (9,77 εκατ. ευρώ) προήλθε από τις βιομηχανικές της δραστηριότητες, δεδομένου ότι το υπόλοιπο 6,4% (0,67 εκατ. ευρώ) προήλθε από εμπορικές (0,16 εκατ. ευρώ) και παροχή υπηρεσιών (0,51 εκατ. ευρώ). Από αγορές άλλων ευρωπαϊκών χωρών άντλησε 2,35 εκατ. ευρώ (22,5% των εσόδων) και από αγορές τρίτων χωρών 3,72 εκατ. ευρώ (35,6% των εσόδων). Τα έσοδά της από πωλήσεις στην Ελλάδα (4,38 εκατ. ευρώ, 41,9% των συνολικών) αυξήθηκαν κατά 17,1%, ενώ τα έσοδα από άλλες ευρωπαϊκές χώρες και τρίτες χώρες μειώθηκαν 13,7% και 28%, αντιστοίχως.\nΟ συντελεστής του μεικτού κέρδους της επιχείρησης συμπιέστηκε κατά πέντε εκατοστιαίες μονάδες (στο 29,2%, από 34,2% το 2015).\nΗ ενίσχυση των κερδών της προ φόρων, τόκων και αποσβέσεων (EBITDA) καθώς και των κερδών της προ φόρων και μετά φόρων, παρά τη μείωση των μεικτών κερδών, οφείλεται στο γεγονός ότι η χρήση 2015 είχε επιβαρυνθεί με απομειώσεις περιουσιακών στοιχείων 1,34 εκατ. ευρώ και λοιπά έκτακτα έξοδα-ζημιές 0,15 εκατ. ευρώ.\nΤα τελικά αποτελέσματά της τη χρήση 2016 επιβαρύνθηκαν με αποσβέσεις 0,275 εκατ. ευρώ (0,26 εκατ. ευρώ το 2015) και χρηματοοικονομικές δαπάνες 0,15 εκατ. ευρώ (0,15 εκατ. ευρώ και το 2015). Ακόμη, με δαπάνες έρευνας και ανάπτυξης για την παραγωγή νέων προϊόντων 0,18 εκατ. ευρώ, αυξημένων κατά 29,7%, καθώς και με λοιπά έξοδα-ζημιές 0,50 εκατ. ευρώ, πέραν των δαπανών διάθεσης και διοίκησης.\nΤο αποτέλεσμα προ φόρων και αποσβέσεων ήταν κέρδη ύψους 1,28 εκατ. ευρώ.\nΤα κέρδη προ φόρων αντιπροσωπεύουν απόδοση των μέσων ιδίων κεφαλαίων της στη διάρκεια της χρήσης 22,1%, ενώ τα κέρδη μετά από τους φόρους απόδοση 13,6%. Ως ποσοστό των πωλήσεων τα κέρδη προ φόρων αντιπροσωπεύουν το 9,6%, ενώ τα κέρδη μετά την πρόβλεψη για φόρους το 5,9%.\nΣτις 31.12.2016 τα ίδια κεφάλαια της εταιρείας περιελάμβαναν αφορολόγητα αποθεματικά 0,96 εκατ. ευρώ που αφορούσαν κυρίως κρατικές επιχορηγήσεις επενδύσεων βάσει του ν. 3299/2004, ανέρχονταν σε 4,58 εκατ. ευρώ (4,52 εκατ. ευρώ έναν χρόνο νωρίτερα) και αντιστοιχούσαν στο 39,9% (48,5%) του συνόλου των απασχολουμένων σε αυτή κεφαλαίων, ύψους 11,50 εκατ. ευρώ (9,31 εκατ. ευρώ έναν χρόνο πριν).\nΗ αξία του κυκλοφορούντος ενεργητικού της (8,85 εκατ. ευρώ) ήταν κατά 4,27 εκατ. ευρώ μεγαλύτερη της αξίας των πάσης φύσεως βραχυπρόθεσμων, απαιτητών εντός του 2017 υποχρεώσεών της (4,58 εκατ. ευρώ). Ωστόσο, σύμφωνα με τον ορκωτό ελεγκτή, δεν σχηματίστηκε πρόβλεψη απομείωσης απαιτήσεων σε καθυστέρηση ποσού 1 εκατ. ευρώ. Τα ταμειακά της διαθέσιμα ανέρχονταν σε 3,63 εκατ. ευρώ (2,16 εκατ. ευρώ έναν χρόνο πριν) και ήταν κατατεθειμένα κατά 43,3% σε ελληνικές τράπεζες και κατά 56,7% σε τράπεζες του εξωτερικού.\nΚατά την ίδια ημερομηνία οι τραπεζικές υποχρεώσεις της ήταν ύψους 3,54 εκατ. ευρώ, έναντι 2,25 εκατ. ευρώ στις 31.12.2015 (+57,2%), κατά 57,5% μακροπρόθεσμες. Είχαν εγγραφεί υποθήκες και προσημειώσεις επί ακινήτων της για ποσό 3,92 εκατ. ευρώ, προς εξασφάλιση δανείων.\nΤα αναπόσβεστα ενσώματα πάγια στοιχεία της στις 31.12.2016 αντιπροσώπευαν 2,62 εκατ. ευρώ, έναντι 2,65 εκατ. ευρώ στις 31.12.2015. Για επενδύσεις η επιχείρηση το 2016 δαπάνησε 0,23 εκατ. ευρώ, έναντι 0,31 εκατ. ευρώ το 2015.\nΟι συνολικές πωλήσεις της εταιρείας MILKPLAN τη χρονική περίοδο 2009-2016, δηλαδή στο διάστημα των οκτώ αυτών ετών που λειτουργεί ως Α.Ε., ανήλθαν σε 78,15 εκατ. ευρώ. Οι πωλήσεις αυτές απέδωσαν συνολικά κέρδη προ φόρων, τόκων και αποσβέσεων (EBITDA) 14,25 εκατ. ευρώ, ίσα προς το 18,2% των πωλήσεων και το 18,7% του μέσου όρου των απασχολουμένων κεφαλαίων της περιόδου. Κατά την ίδια περίοδο, το συνολικό αποτέλεσμα της εταιρείας προ φόρων ήταν κέρδη 6,9 εκατ. ευρώ, ίσα προς το 8,9% των πωλήσεων και το 26,1% του μέσου όρου των ιδίων κεφαλαίων της περιόδου. Το αποτέλεσμά της μετά την πρόβλεψη για φόρους ήταν κέρδη 4,5 εκατ. ευρώ, ίσα προς το 5,7% των πωλήσεων και το 16,8% του μέσου όρου των ιδίων κεφαλαίων της περιόδου. Τα κέρδη της περιόδου προ φόρων και αποσβέσεων ήταν ύψους 10,4 εκατ. ευρώ.\nΣύμφωνα με τα αποτελέσματά της μετά την πρόβλεψη για φόρους, ήταν κερδοφόρος και τις οκτώ εξεταζόμενες χρήσεις. Οι πωλήσεις της το 2009 ήταν ύψους 7,2 εκατ. ευρώ. Κατά την εξεταζόμενη περίοδο, τις μεγαλύτερες πωλήσεις, ύψους 13,1 εκατ. ευρώ, κατέγραψε το 2014. Επίσης, τα μεγαλύτερα κέρδη μετά την πρόβλεψη για φόρους, ύψους 1,8 εκατ. ευρώ, κατέγραψε το 2014.\nΟι φορολογικές υποχρεώσεις της εταιρείας για τις χρήσεις 2010-2015 δεν έχουν εξεταστεί ακόμη από τις φορολογικές αρχές.\nΗ απόδοση του μέσου ενεργητικού της στη διάρκεια της χρήσης 2016 σε κέρδη προ φόρων, τόκων και αποσβέσεων (EBITDA) περιορίστηκε σε 12,4%, αντί 13,8% το 2015, καθώς το συνολικό ενεργητικό της στο τέλος της χρήσης ήταν αυξημένο κατά 23,4%.\nΗ επιχείρηση έχει πρόεδρο και διευθύνοντα σύμβουλο τον Νικ. Ημερίδη και αντιπρόεδρο τον Βασ. Μακρόπουλο. Το 2016 απασχόλησε, κατά μέσον όρο, 156 εργαζόμενους, έναντι 112 το 2015. Διέθεσε για μισθούς, ημερομίσθια και άλλες παροχές του διευθυντικού και εργατοϋπαλληλικού προσωπικού, καθώς και για ασφαλιστικές εισφορές, 3,05 εκατ. ευρώ, έναντι 2,56 εκατ. ευρώ το 2015. Από τα κέρδη του 2014 και του 2015 διέθεσε στους μετόχους της μερίσματα 0,44 εκατ. ευρώ το 2015 και 0,56 εκατ. ευρώ το 2016. Το μέρισμα που διαθέτει στους μετόχους της εφέτος, από τα κέρδη του 2016, ανέρχεται σε 0,06 εκατ. ευρώ. Τα κέρδη της προ φόρων, τόκων και αποσβέσεων (EBITDA) τη χρήση 2016 αντιστοιχούσαν σε 9.130 ευρώ ανά εργαζόμενο, τα κέρδη προ φόρων σε 6.450 ευρώ ανά εργαζόμενο και τα κέρδη μετά την πρόβλεψη για φόρους σε 3.980 ευρώ ανά εργαζόμενο.\nΗ Milkplan εκτιμά ότι έχει αποσπάσει αξιοσημείωτη θέση στη διεθνή αγορά του τομέα της, καθώς και ότι έχει θωρακιστεί ώστε να εντείνει την παραγωγική της δραστηριότητα, ενισχύοντας την ανταγωνιστική της θέση. Τη διετία 2015-2016 προχώρησε σε αναδιάρθρωση του πελατολογίου της και αισιοδοξεί ότι θα συνεχίσει την ανάπτυξή της, μετά και την προσθήκη ακόμη μίας μονάδας παραγωγής με χώρους 4.010 τ.μ., η οποία κατασκευάζει παγολεκάνες κλειστού τύπου. Το 2016 επικεντρώθηκε στην επίτευξη πληρέστερης και αποτελεσματικότερης οργάνωσής της. Αναμένει ότι και κατά το 2017 το μεγαλύτερο μέρος της παραγωγής της θα κατευθυνθεί, σε συνθήκες έντονου ανταγωνισμού, σε αγορές του εξωτερικού. Για τον λόγο αυτόν εντατικοποιεί τη συμμετοχή της σε διεθνείς κλαδικές εκθέσεις.


Η αλήθεια για Σιμόες - Ξυπνήστε ρε\nΗ αλήθεια για Σιμόες\n10/04/2016 06:40:00 μ.μ.\nΗ απόφαση του Τιμούρ Κετσπάγια να μη χρησιμοποιήσει τον Αντρέ Σιμόες απέναντι στον Ολυμπιακό αποτέλεσε έναν ακόμη λόγο να ασκηθεί σκληρή κριτική στον Γεωργιανό προπονητή.\nΟ λόγος της μη συμμετοχής του Πορτογάλου μέσου είναι αποκλειστικά… αγωνιστικός και σε καμία περίπτωση ιατρικός. Η αλήθεια είναι πως ο Σιμόες έχει ένα χρόνιο πρόβλημα στον αχίλλειο, κάτι που «κουβαλά» από την εποχή που αγωνιζόταν στην πατρίδα του και επιβαρύνεται όταν έχει συνεχείς συμμετοχές.\nΑυτό, ωστόσο, δεν τον εμπόδισε πέρσι να κάνει μια γεμάτη χρονιά με εξαιρετικές εμφανίσεις. Για το ντέρμπι με τον Ολυμπιακό ήταν ιατρικώς απολύτως έτοιμος, εξ ου και η παρουσία του στη 18άδα. Ειδάλλως, δεν θα μπορούσε να συμπεριληφθεί στην αποστολή ένας παίκτης που δεν θα ήταν σε θέση να προσφέρει.\nΣυνεπώς η μη χρησιμοποίηση του 27χρονου άσου είναι αποκλειστικά απόφαση του Κετσπάγια. Και μπορεί ο Σιμόες ως τώρα την τρέχουσα σεζόν να μην είναι στην ίδια κατάσταση με πέρσι, ωστόσο πολλοί αμφιβάλλουν εύλογα πόσο… χειρότερα θα μπορούσε να πάει η μεσαία γραμμή της ομάδας με εκείνον στο βασικό σχήμα.


To Βooze παρουσιάζει από την Πέμπτη 26 Φεβρουαρίου 2015 τη φωτογραφική έκθεση του Παναγιώτη Οικονομίδη με τίτλο "ΔΙΠΛΟ ΚΛΙΚ".\nΣτα διάφορα ταξίδια του ανά τον κόσμο ο Παναγιώτης Οικονομίδης απαθανατίζει φωτογράφους ταυτόχρονα με το θέμα τους.\nΚάνει δηλαδή ένα "διπλό κλικ" και αποτυπώνει τον φωτογράφο μαζί με το "μοντέλο" του...\nΈτσι προκύπτει ένα σύνολο σπάνιων φωτογραφικών στιγμιότυπων που αναδεικνύουν όχι μόνο εκφράσεις και συναισθήματα μα και τα ποικίλα στοιχεία του περιβάλλοντος τοπίου.\nΗ έκθεση είναι αφιερωμένη στον αλησμόνητο φίλο του Σταυρή Δαγτζίδη, (φαρμακοποιό, κινηματογραφιστή, φωτογράφο, ιδρυτικό στέλεχος του Φωτογραφικού Κέντρου Θεσσαλονίκης) που υπήρξε η αφορμή της ιδέας για την σειρά αυτών των φωτογραφικών ντοκουμέντων. Πληροφορίες\nΤοποθεσία: Booze :OVERVIEW-ikon, Κολοκοτρώνη 57, Αθήνα\nΗμερομηνία: Εγκαίνια: Πέμπτη 26 Φεβρουαρίου 2015, στις 9μ.μ\nΔιάρκεια: 26 Φεβρουαρίου - 5 Μαρτίου 2015\nΏρες λειτουργίας: 11π.μ – 11μ.μ


Ο Δήμος Λεμεσού ζητά προσφορές για την παροχή υπηρεσιών για τη διοργάνωση του Ευρομεσογειακού Φεστιβάλ παραδοσιακών χορών.\nΠροσφορά αρ.51/2018 Έγγραφα προσφορών οι ενδιαφερόμενοι μπορούν να παραλαμβάνουν από το ηλεκτρονικό σύστημα σύναψης συμβάσεων στην ηλεκτρονική διεύθυνση www.eprocurement.gov.cy. Για περισσότερες πληροφορίες στο τηλ. 25 884488. Οι προσφορές πρέπει να είναι κλειστές και να απευθύνονται στο Δήμο...\nΟ Δήμος Λεμεσού ζητά προσφορές για την παροχή υπηρεσιών για εκπόνηση σχεδίου δράσης στη λογική BAS (Benefit as you save) συμβουλευτική υποστήριξη εφαρμογής και αξιολόγηση στα πλαίσια του Ευρωπαϊκού Έργου BAS.\nΠροσφορά αρ.50/2018 Έγγραφα προσφορών οι ενδιαφερόμενοι μπορούν να παραλαμβάνουν από το ηλεκτρονικό σύστημα σύναψης συμβάσεων στην ηλεκτρονική διεύθυνση www.eprocurement.gov.cy. Για περισσότερες πληροφορίες στο τηλ. 25 884488. Οι προσφορές πρέπει να είναι κλειστές και να απευθύνονται στο Δήμο...\nΟ Δήμος Λεμεσού ζητά προσφορές για την προμήθεια 20.000 πλαστικών φιαλών με πώμα και να φέρουν το έμβλημα της Γιορτής του Κρασιού\nΠροσφορά αρ.47/2018 Έγγραφα προσφορών οι ενδιαφερόμενοι μπορούν να παραλαμβάνουν από το ηλεκτρονικό σύστημα σύναψης συμβάσεων στην ηλεκτρονική διεύθυνση www.eprocurement.gov.cy. Για περισσότερες πληροφορίες στο τηλ. 25 884488. Οι προσφορές πρέπει να είναι κλειστές και να απευθύνονται στο Δήμο...


Επτά χωριά εκπέμπουν S.O.S. - Notospress.gr\nΕπτά χωριά εκπέμπουν S.O.S.\nΌσο κι αν φαίνεται παράξενο ή και υπερβολικό, στην πραγματικότητα έτσι συμβαίνει. Οι κάτοικοι των τοπικών κοινοτήτων Αμυκλών, Ανωγείων, Παλαιοπαναγιάς, Τραπεζοντής, Κυδωνιάς, Λευκοχώματος και Ξηροκαμπίου του Δήμου Σπάρτης εκπέμπουν S.O.S. προς κάθε κατεύθυνση και προς πάντας.\nΈχοντας εξαντλήσει κάθε άλλο πρόσφορο μέσο, κάνουν χρήση του έσχατου τούτου τρόπου γνωστοποίησης της τραγικής θέσης, που έχουν περιέλθει τα τελευταία χρόνια.\nΚαι σίγουρα, τούτο δεν είναι ούτε παράξενο ούτε και υπερβολικό. Κινδυνεύει η ζωή τους. Η περιουσία τους. Στερήθηκαν τα έννομα αγαθά τους. Τώρα κινδυνεύει και ο εσώτερος κόσμος τους. Κινδυνεύει η ίδια η ψυχή τους.\nΗ υπομονή τους δοκιμάζεται. Οι αντοχές τους βρίσκονται πάνω στα όρια μιας φοβερής διλημματικής επιλογής. Παραπαίουν μεταξύ του νόμιμου και του παράνομου. Μεταξύ του επιθυμητού και του επώδυνου.\nΑπό την μία μεριά η εγκατάλειψη και η ανύπαρκτη συνδρομή των Αρχών. Και από την άλλη η καλλιεργούμενη τελευταίως ιδέα της βίαιης αντίδρασης. Της κατά παράλειψη της δικαστικής οδού αυθαίρετης πράξης, δηλαδή της αυτοδικίας και της αναγκαίας υπεράσπισης από άδικες επιθέσεις, δηλαδή της άμυνας.\nΑπό την μία μεριά ο νόμος και οι ατελείωτες υπομονές του. Και από την άλλη η υπέρβαση του δικαιϊκού καθήκοντος και οι συνέπειές της. Και πιο πέρα, μεταφορικά και κατ’ αναγωγή, ο πολιτισμός και η βαρβαρότητα. Ο άνθρωπος και το θηρίο.\nΝα αυτοδικήσουν για την προστασία των δικαιωμάτων και των αξιώσεών τους ή να κρύβονται; Να ενεργήσουν θετικά υπερασπιζόμενοι τον εαυτό τους και τα έννομα αγαθά τους έναντι τρίτων που τα επιβουλεύονται ή διαρκώς να υποχωρούν ακόμη και σε περίγελως όχι μόνο της σύγχρονης αλλά και της αρχέγονης - υπερνομικής και προπολιτειακής – ιδέας της άμυνας;\nΠοιά, όμως, μπορεί να είναι τα αποτελέσματα και πού μπορεί να οδηγήσει η αυτοδικία; Και ποια είναι τα όρια ή το αναγκαίο μέτρο της άμυνας; Είναι δυνατόν οι απλοί κυρίως άνθρωποι να γνωρίζουν τις δυσνόητες νομικές έννοιες περί αντικειμενικής και υποκειμενικής υπόστασης της αυτοδικίας ή της άμυνας;\nΠρόκειται για το σοβαρό κοινωνικό πρόβλημα με κάποιους από τους εκατοντάδες Τσιγγάνους ή Αθίγγανους ή Ρομ ή Ρομά, που σε προηγούμενο σημείωμά μας με τον τίτλο «όμορφη και παράξενη πατρίδα» είχαμε αναφέρει για τους τελευταίους πως σαν ανθρώπινη πλημμυρίδα απλώνονται από τις πλαστικές παράγκες – ανθρώπινες χωματερές – της όχθης του Ευρώτα σε ολόκληρη την πόλη της Σπάρτης και από εκεί στα γύρω χωριά και τον υπόλοιπο νομό.\nΩς ιδιότυπη κοινωνική ομάδα οι Αθίγγανοι μπορεί να βρίσκονται απέναντι από εμάς, πλην όμως κινούνται και διάγουν μέσα στη δική μας κοινωνία, έτσι που η διάκριση, αν πρόκειται για διαφορετικές κοινωνίες ή για διαφορετικές κοινωνικές ομάδες μέσα στην ίδια κοινωνία, εκ των πραγμάτων να καθίσταται δυσχερής.\nΌπως και να έχουν όμως τα πράγματα, είναι και αυτοί άνθρωποι. Υπάρχουν, ανεξάρτητα αν ίστανται απέναντι ή δίπλα μας. Έρχονται από παλιά. Φορτωμένοι με τα δικά τους υπαρξιακά άγχη και κοινωνικοοικονομικά αδιέξοδα.\nΚοιτίδα τους είναι η Βόρεια Ινδία, απ’ όπου απλώθηκαν σε όλο τον κόσμο. Πλήρωσαν τη διαρκή περιπλάνησή τους διά πυρός και σιδήρου. Αλλού τους ανέχτηκαν. Αλλού τους καταδίωξαν. Κάποιοι επιδίωξαν την εξολόθρευσή τους. Στα κρεματόρια των Ναζί βρέθηκαν 500.000 απ’ αυτούς.\nΣτην Ελλάδα βρίσκονται από 1.000 έτη και πάνω, ελθόντες από την Αίγυπτο απ’ όπου προέρχεται και η προσωνυμία «Γύφτος». Ζουν (κατά ομάδες) νομαδικά, ενώ πολλοί απ’ αυτούς είναι εγκατεστημένοι μόνιμα σε διάφορα μέρη της χώρας. Πάντως οι περισσότεροι αρέσκονται στον ελεύθερο τρόπο διαβίωσης, αρνούμενοι να αποβάλουν την εθνική τους ταυτότητα και τις αρχέγονες συνήθειές τους.\nΣτη Σπάρτη και στα περίχωρα ζουν είτε μόνιμα εγκατεστημένοι σε σπίτια ή πλαστικά καταλύματα είτε διερχόμενοι περί τους 500 Αθίγγανους. Απ’ αυτούς αρκετοί έχουν καταφέρει και εξοικονομούν αξιοπρεπώς τα προς το ζην αναγκαία. Οι υπόλοιποι όμως φυτοζωούν. Είτε διότι μετά την έλευση των οικονομικών μεταναστών οι ντόπιοι κάτοικοι δεν τους χρησιμοποιούν όπως παλιά σε διάφορες εργασίες, είτε διότι, ιδιόρρυθμοι, αναλφάβητοι και χωρίς τα τυπικά προσόντα άσκησης μικροεμπορικών δραστηριοτήτων, αδυνατούν να κινούνται μέσα στο νόμιμο πλαίσιο, που τίθεται για ανάλογες επαγγελματικές δραστηριότητες.\nΑξίζει να σημειωθεί πως ούτε ένας απ’ αυτούς δεν έχει προσληφθεί από κάποια (τοπική) Δημοτική Αρχή, έστω και στην περισυλλογή σκουπιδιών, παρά τις περί τούτου υποσχέσεις κατά τις προεκλογικές περιόδους από διάφορους υποψηφίους των τοπικών Ο.Τ.Α.\nΟι πιο πάνω κυρίως λόγοι, που παράγουν την ένδεια, τις στερήσεις και τις κακουχίες, καλλιεργούν τον φυλετικό τους απομονωτισμό. Αναπαράγουν τις παμπάλαιες βιωματικές τους λογικές. Και ως κύριες γενεσιουργές αιτίες οδηγούν στη μετεξέλιξη ενός είδους, ίσως και κληρονομικού, τρόπου ζωής, της «βιοτικής παρανομίας» σε νέες μορφές παραβατικότητας και νομικής ανυπακοής, καθ’ όσον για κάποιους απ’ αυτούς η παρανομία, ως μορφή έσχατης ανάγκης υποτεταγμένης στην υπέρτατη αναγκαιότητα της επιβίωσης, έχει ηθικό νόημα και έρεισμα.\nΜε άλλα λόγια, οι άνθρωποι αυτοί όσο από αδιαφορία της Πολιτείας και της Τοπικής Αυτοδιοίκησης μένουν στο περιθώριο, αποκομμένοι από τον κύριο κοινωνικό-οικονομικό ιστό. Ξένοι. Πεινασμένοι. Αναλφάβητοι. Χωρίς δουλειά. Χωρίς τα στοιχειώδη ανθρώπινα χρειώδη – αγαθά και δικαιώματα που δικαιούνται οι όπου γης και προέλευσης άνθρωποι -, η παραβατικότητα στην όποια μορφή της θα είναι τρόπος ζωής. Και η συμπεριφορά τους απέναντι στην υπόλοιπη κοινωνία θα καθορίζεται από την αρχή της ανταποδοτικότητας, δηλαδή από τη συμπεριφορά της κοινωνίας απέναντί τους.\nΟι παραπάνω θέσεις, και ανεξάρτητα από την αιτιότητα του φαινομένου, σίγουρα μπορούν να αποτελέσουν «σημείο αντιλεγόμενο». Να αποτελέσουν αντικείμενο βάσιμης αντιλογίας και διαφωνίας. Πλην όμως, θέλουμε δεν θέλουμε, το πρόβλημα είναι υπαρκτό. Είναι ορατό. Και ασφαλώς συνολικό. Σίγουρα είναι πρόβλημα που άμεσα αφορά και τους ίδιους τους Αθίγγανους. Είναι όμως μείζον πρόβλημα της κοινωνίας. Και κυρίως εκείνης στην απλή μορφή της, δηλαδή των ανθρώπων που μόνιμα ζουν κι εργάζονται σε ένα συγκεκριμένο τόπο.\nΓια τους κατοίκους των προαναφερθέντων χωριών, η όποια ιστορική και κοινωνιολογική θεώρηση των συμπεριφορών των Αθίγγανων δεν έχει καμιά πρακτική αξία και πολύ περισσότερο γνωσιολογική αξία. Αυτοί δεν ίστανται εκ του ασφαλούς έξω από το πρόβλημα. Βρίσκονται μέσα. Στον πυρήνα του προβλήματος. Είναι τα θύματα. Και μάλιστα σε μεγάλο βαθμό τα εξιλαστήρια θύματα των παραλείψεων και υστερήσεων των Αρχών.\nΟι άνθρωποι αυτοί, όπως ανέκαθεν γινόταν, είχαν ζώα στους σταύλους τους: αρνιά, κατσίκες, γουρουνόπουλα. Είχαν όρνιθες, γαλοπούλες, κοτόπουλα. Στις αποθήκες τους εφυλάσοντο αγαθά, επαγγελματικοί εξοπλισμοί και άλλα απαραίτητα για τη διαβίωσή τους. Τον βραδινό ύπνο τους τίποτα δεν τον σκίαζε. Κοιμόντουσαν με ανοικτά τα παράθυρα. Οι πόρτες δεν είχαν σύρτες. Οι περασμένης κυρίως ηλικίας πολίτες δεν κινδύνευαν να βρεθούν δεμένοι και μαχαιρωμένοι στον ύπνο τους για λίγα ευρώ της σύνταξής τους. Το έγκλημα της ληστείας ήταν άγνωστο.\nΤώρα από τις Αμύκλες ως το Ξηροκάμπι και ακόμη πιο κάτω και πιο πέρα τίποτα δεν είναι όπως πριν. Τα προαναφερθέντα έννομα αγαθά των κατοίκων αυτών των χωριών τα τελευταία χρόνια προσβάλλονται βάναυσα. Με ληστείες. Κλοπές. Με επεισόδια συνοδευόμενα από πυροβολισμούς. Με απειλές. Αρπαγές. Με θορύβους από οχήματα που τρέχουν μέρα – νύχτα με ανεπίτρεπτη ταχύτητα στους δρόμους και τις πλατείες. Με μεγάφωνα που ουρλιάζουν στη διαπασών.\nΟλόκληρη η περιοχή αυτή σύμφωνα με επώνυμες καταγγελίες εκατοντάδων κατοίκων βρίσκεται στο έλεος κάποιων λίγων και γνωστών στις διωκτικές Αρχές Αθίγγανων, που δεν υπολογίζουν τίποτα και ασφαλώς εκθέτουν και τους υπόλοιπους ήσυχους ομοφύλους τους.\nΤα προαναφερθέντα έννομα αγαθά εδώ έχουν πάψει να υπάρχουν, γιατί απλούστατα δεν προστατεύονται. Και το άσχημο είναι πως στα σήματα S.O.S. που εκπέμπουν οι κάτοικοι των παραπάνω χωριών δεν έχει υπάρξει ακόμη καμιά ανταπόκριση.\nΑποτέλεσμα αυτής της ανεξήγητης αδιαφορίας είναι να διακατέχονται οι άνθρωποι από έντονο φόβο, που είναι διάχυτος και πλανάται παντού. Όχι μόνο ως απλό συναίσθημα μπροστά στον κίνδυνο υπαρκτών απειλών. Αλλά το χειρότερο, ως εναγώνια αναμονή πιθανής βίαιης αντίδρασής τους ή και άμετρης ανταπόδοσης ή ακόμη και ως δράση αυτοπροστασίας και αυτοσυντήρησης, που μπορούν να ωθήσουν σε πράξεις εκτός ελέγχου και σε αποτελέσματα ακραία.\nΔηλαδή σε πράξεις που μετά από υπερβάσεις των ορίων της αυτοδικίας ή της άμυνας, να θέσουν σε κίνδυνο κρίσης και δοκιμασίας το υπέρτερο αγαθό τους. Ολόκληρο τον εσώτερο κόσμο τους. Να φτάσουν μέχρι την ψυχή τους.\nΚαι όμως, τα σήματα κινδύνου των κατοίκων των προαναφερθέντων χωριών είναι σαφή. Το κατά μεταφορά και σχήμα λόγου S.O.S. – Save Our Souls: σώστε τις ψυχές μας – ακούγεται καθαρά. Ας υπάρξει επιτέλους ανταπόκριση και συνδρομή προτού να είναι αργά. Και για τις δύο πλευρές.\n(*) Δημοσιεύτηκε στα τοπικά Μ.Μ.Ε. στις 4/10/2011\nTAGS: ΠΑΝΑΓΙΩΤΗΣ ΚΟΜΝΗΝΟΣ\tΑΡΘΡΑ


One Flew over the Βooκ's nest: Αφιέρωμα (Α' μέρος): Λέξεις απ'τα βαπόρια\nΈνα κοινό μας συνδέει μ'αυτούς τους ανθρώπους, με τις λέξεις, τα γράμματά τους... Τα αρμυρίκια μας κρατάνε συντροφιά, στενεύουν το χάσμα της στεριάς με τη θάλασσα. Εκείνοι στην άλλη όχθη, αυτοεξόριστοι, μοναχικοί. Κλισέ λεξιλόγιο, όροι που πολλές φορές δεν είμαστε σίγουροι για τη σημασία τους, καταστρώματα σχεδιασμένα ξέφωτα, θάλασσες μοναδικές, ανεμολόγια ασπρόμαυρα, γαρμπήδες και λεβάντες και ο μόλος... ο μόλος απ'όπου ξεκινάει το ταξίδι.\nΤο πρώτο μέρος ανήκει στον Βασίλη Λούλη (1901-1972). Γεννήθηκε στην Κύμη Ευβοίας, μπήκε στα βαπόρια λόγω φτώχειας και ταξίδεψε μ'αυτά για 21 χρόνια. Η φυματίωση τον στέριωσε για τα καλά ξανά στην Κύμη και ξεκίνησε το γράψιμο για να μην τρελαθεί. Πολλά του γραπτά στάλθηκαν στα Ελληνικά Γράμματα όπου και δημοσιεύθηκαν. Η γραφή και τα κείμενά του περιέχουν αρκετά κοινά στοιχεία με τον συνοδοιπόρο του Ν. Καββαδία, μα ένα αυτό που τους διαχωρίζει: Ο Β. Λούλης εναντιώθηκε στον Καββαδία, υποστηρίζοντας ότι παρουσιάζει τη ζωή στα βαπόρια ωραιοποιημένη, μη ρεαλιστική.\nΟ Βασίλης Λούλης, τελικά, πεθαίνει στην Κύμη τον Μάρτη του 1972, αφήνοντας την περιουσία του στο Δήμο Κύμης. Τα μοναδικά στοιχεία που αναφέρονται στο έργο και τη ζωή του συγγραφέα, βρίσκονται σε ένα αυτοβιογραφικό κειμενάκι, που δεν πρόλαβε να στείλει...\nΑναρτήθηκε από Ηλέκτρα Λαζάρ στις 7:29 μ.μ.\nΕτικέτες Αφιερώματα, Ελληνική Λογοτεχνία


Αιγαίο: «Αόρατη» φρεγάτα εμφανίστηκε σε άσκηση! Τι συνέβη; - ArmyNow.net\nΑΡΧΙΚΗ Αμυνα Αιγαίο: «Αόρατη» φρεγάτα εμφανίστηκε σε άσκηση! Τι συνέβη;\nΑιγαίο: «Αόρατη» φρεγάτα εμφανίστηκε σε άσκηση! Τι συνέβη;\nΑιγαίο: Το Πολεμικό Ναυτικό γνώρισε απο κοντά τις δυνατότητες της φρεγάτας – «F-35» αφού πρόκειται για πλοίο με χαρακτηριστικά stealth.\nΣτο Αιγαίο βρέθηκε η Γαλλική F710 σε μια επίδειξη των δυνατοτήτων της και σαφώς και μια επιβεβαίωση των άριστων σχέσεων Ελλάδας – Γαλλίας.\nΌπως έγινε γνωστό από το Πολεμικό Ναυτικό την Πέμπτη 06 Απριλίου 2017 διεξήχθη στη θαλάσσια περιοχή του βορείου Αιγαίου Πελάγους, συνεκπαίδευση της φρεγάτας ΚΟΥΝΤΟΥΡΙΩΤΗΣ και του οργανικού της ελικοπτέρου με τη φρεγάτα FS LA FAYETTE του Γαλλικού Ναυτικού.\nΠρόκειται για ένα πλοίο που υπηρετεί περίπου 20 χρόνια την Γαλλία και χρειάστηκαν 10 χρόνια για να αρχίσει η κατασκευή του που απαιτούσε να έχει την απόλυτη δυνατότητα για επιβίωση και stealth χαρακτηριστικά.\nΗ εν λόγω συνεκπαίδευση εστιάστηκε σε τεχνικά αντικείμενα αντιμετώπισης απειλής επιφανείας, στοχοποίησης με χρήση ελικοπτέρου, ναυτικής αποτροπής, εκτέλεσης πυρών επιφανείας, διοικητικής μέριμνας και προχωρητικών ελιγμών.\nΣύμφωνα με το Π.Ν. συνέβαλε δε στην ενίσχυση της επιχειρησιακής και μαχητικής ικανότητας και ετοιμότητας καθώς και στην προαγωγή του επιπέδου της συνεργασίας και της αμοιβαίας κατανόησης μεταξύ των συμμετεχόντων σε Συμμαχικό επίπεδο.\nΔείτε τις φωτογραφίες απο την «αόρατη» φρεγάτα των Γάλλων που έχει πλήρωμα 141 ατόμων (12 Αξιωματικοί. 68 Υπαξιωματικοί και 61 ναύτες) στο Αιγαίο.\nΗ Φ/Γ ΚΟΥΝΤΟΥΡΙΩΤΗΣ (F-462) είναι η έκτη κατά σειρά παραλαβής φρεγάτα τύπου STANDARD του Πολεμικού Ναυτικού (Φ/Γ ΕΛΛΗ, Φ/Γ ΛΗΜΝΟΣ, Φ/Γ ΑΔΡΙΑΣ, Φ/Γ ΑΙΓΑΙΟΝ, Φ/Γ ΝΑΒΑΡΙΝΟΝ, Φ/Γ ΚΟΥΝΤΟΥΡΙΩΤΗΣ). Κατασκευάστηκε στα ναυπηγεία KONINKLIJKA MAATSCHAPPIJ DE SCELDE στο Vlissingen της Ολλανδίας και εντάχθηκε στη δύναμη του Ολλανδικού Ναυτικού στις 26 Οκτωβρίου 1978.\nΑποκτηθηκε από το Π.Ν. το 1997 και η ύψωση της ελληνικής σημαίας έγινε στο DEN HELDER της Ολλανδίας στις 15 Δεκεμβρίου 1997 με πρώτο Κυβερνήτη τον Αντιπλοίαρχο Δ.Ελευσινιώτη Π.Ν. Κατέπλευσε στην Ελλάδα στις 6 Απριλίου 1998.\nΗ Φ/Γ ΚΟΥΝΤΟΥΡΙΩΤΗΣ είναι το τέταρτο πλοίο του Πολεμικού Ναυτικού που φέρει το όνομα αυτό.\nΤο πρώτο, ένα Ελαφρό Καταδρομικό παρόμοιο με το Αγγλικού τύπου CHATΗAM, παραγγέλθηκε σε αγγλικά ναυπηγεία το 1914. Με την έναρξη του Α’ Παγκοσμίου Πολέμου κατασχέθηκε από τους ‘Αγγλους και εντάχθηκε στον Βρετανικό στόλο με το όνομα BIRKENHEAD.\nΤο δεύτερο, ένα Αντιτορπιλικό τύπου DARDO(H 07) ήταν ένα από τα τέσσερα Α/Τ (ΚΟΥΝΤΟΥΡΙΩΤΗΣ, ΥΔΡΑ, ΣΠΕΤΣΑΙ, ΨΑΡΑ) που παραγγέλθηκαν από την ελληνική κυβέρνηση στα ιταλικά ναυπηγεία το 1933 και παρελήφθησαν το 1933. Έλαβε μέρος στις επιχειρήσεις του πολέμου 1940-1941 ανάμεσα στις οποίες περιλαμβάνονται η 2η και η 3η επιδρομή στα στενά του Οτράντο (15-16 Δεκεμβρίου 1940 και 4-5 Ιανουαρίου 1941).\nΔιέφυγε στη Μέση Ανατολή απ’ όπου εστάλθη για εκσυγχρονισμό στη Βομβάη (Ιούνιος 1941-Απρίλιος 1942). Χρησιμοποιήθηκε ως συνοδός κατά την διάρκεια του πολέμου μέχρι τις 15 Νοεμβρίου 1943 οπότε τέθηκε σε κατάσταση ενέργειας συντήρησης. Παροπλίσθηκε το 1946 μετά την απελευθέρωση της Ελλάδος.\nΤο τρίτο, ένα Αντιτορπιλικό στόλου τύπου GEARING FRAMΜ I(D-213), άρχισε να ναυπηγείται στις 2 Μαίου 1945 από τα ναυπηγεία Bethlehem Steelστο Quincyτων ΗΠΑ. Καθελκύστηκε στις 21 Σεπτεμβρίου 1945 και εντάχθηκε στο Ναυτικό των ΗΠΑ στις 8 Μαρτίου 1946 με το όνομα USS RUPERTUS DD851.\nΠαρελήφθη από το Πολεμικό Ναυτικό, στις 10 Ιουλίου 1973 στο San Diegoτης πολιτείας Californiaτων ΗΠΑ, με πρώτο Κυβερνήτη τον Αντιπλοίαρχο Π. Ευσταθίου Π.Ν., και κατέπλευσε στην Ελλάδα στις 23 Μαρτίου 1974. Παροπλίσθηκε το 1995.\nTo όνομα Φ/Γ ΚΟΥΝΤΟΥΡΙΩΤΗΣ δόθηκε στο πλοίο για να τιμηθεί ο Ναύαρχος ΠΑΥΛΟΣ ΚΟΥΝΤΟΥΡΙΩΤΗΣ ο οποίος επιβαίνοντας επί του Θ/Κ ΑΒΕΡΩΦ και κατέχοντας τη θέση του Αρχηγού Στόλου οδήγησε νικηφόρα τον ελληνικό στόλο στις ναυμαχίες της ΕΛΛΗΣ (3 Δεκεμβρίου 1912) και της ΛΗΜΝΟΥ (5 Ιανουαρίου 1913) και εξουδετέρωσε την τουρκική απειλή στο Αιγαίο.\nΑΣΚΗΣΗ ΕΛΛΑΔΑ ΓΑΛΛΙΑ\nΓΑΛΛΙΚΗ ΦΡΕΓΑΤΑ ΚΑΙ ΠΟΛΕΜΙΚΟ ΝΑΥΤΙΚΟ


Κόκκινο Beauty Look - MaryMary.gr\nΈνα beauty look βασισμένο σε κοκκινωπές αποχρώσεις. Ιδανικό για όλες τις καστανόξανθες και καστανές. Το πιο μοντέρνο beauty look της πόλης. Αν το κόκκινο χρώμα των χειλιών θεωρείται κλασικό, αλλά ένα κόκκινο μακιγιάζ ματιών θεωρείται δύσκολο, μάθετε πως είναι ό,τι πιο hot στα beauty trends αυτή τη στιγμή.\nΛέγοντας κόκκινο beauty look, πέρα από το κλασικό κόκκινο κραγιόν, εννοούμε όλες τις καφετί και κόκκινου του κρασιού σκιές ματιών. Ένα στυλ γοητευτικό. Πρώτον είναι ασυνήθιστο και δεύτερον δραματικό.\nΔείτε βήμα-βήμα το makeup tutorial μαθαίνοντας τα μυστικά του επαγγελματικού μακιγιάζ.


Εθνική γιορτή για το ’21 στο σχολείο της κοινότητας Fairview | Greek News Greek News\nApril 3rd, 2021 Headline 6, ΕΚΚΛΗΣΙΑ, ΟΜΟΓΕΝΕΙΑ 0 comments 553\nΜε μια εξαιρετική διαδικτυακή γιορτή τίμησαν οι μαθητές και οι δάσκαλοι του Ελληνικού Απογευματινού Σχολείου της κοινότητας της Αναλήψεως στο Fairview της Νέας Ιερσέης -του μοναδικού που διαθέτει και τάξεις Γυμνασίου μέχρι την 9η- την επέτειο των 200 χρόνων από την έναρξη της Ελληνικής Επανάστασης το απόγευμα της Παρασκευής 26 Μαρτίου.\nΤην εναρκτήρια προσευχή ανέπεμψε ο ιερατικώς προϊστάμενος της κοινότητας, π. Χρήστος Παππάς. “Να παρακαλούμε”, είπε, “τον καλό Θεό να προστατεύει την πατρίδα μας την Ελλάδα από όλους τους εχθρούς και από όλους τους κινδύνους και εμείς που ζούμε στο εξωτερικό πάντα να αγαπούμε και να σκεφτόμαστε και να βοηθούμε την Ελλάδα”.\nΜετά τους εθνικούς ύμνους, μεταδόθηκε το μήνυμα της Προέδρου της Ελληνικής Δημοκρατίας, Κατερίνας Σακελλαροπούλου, προς τους μαθητές της Ομογένειας.\nΗ γιορτή ξεκίνησε με τα παιδάκια του προνηπιαγωγείου και του Νηπιαγωγείου, τα οποία παρουσίασαν οι δασκάλες τους, πρεσβυτέρα Μαρία Παππά και Θεανώ Καλλοπούλου, αντίστοιχα, να διηγούνται και να αναπαριστούν τον Ευαγγελισμό της Θεοτόκου.\nΣτη συνέχεια, οι μαθητές της 7ης και της 9ης τάξης, με δασκάλα την κ. Βάγια Τζιώνα, εξιστόρησαν τα γεγονότα από την Άλωση της Πόλης το 1453 μέχρι και το 1821, ενώ παρουσίασαν και ένα θεατρικό με τη σύλληψη και το φριχτό θάνατο του Αθανάσιου Διάκου.\nΑκολούθως οι μαθητές της 1ης τάξης, με δασκάλα την κ. Μανταλένα Αραβοσιτά, διηγήθηκαν την ιστορία του Ρήγα Φεραίου, οι συμμαθητές τους, της 3ης τάξης, με δασκάλα την κ. Βάσω Μανώλη, απήγγειλαν το ποίημα “Υμνος στους Ηρωες του 1821”, που έγραψε ο κ. Δημοσθένης Τριανταφύλλου και οι μαθητές της 6ης τάξης, με δασκάλα την κ. Μερόπη Κυριάκου, απέδωσαν τον Ορκο των Φιλικών.\nΟι μαθητές της 2ας τάξης, με δασκάλα την κ. Μαρία Μπονίτση, μίλησαν για τους Ηρωες του Αιγαίου, ενώ οι μαθητές της 5ης τάξης, με δασκάλα την κ. Δήμητρα Μπαλτζή, παρουσίασαν τους ήρωες και τις ηρωίδες της Επανάστασης και οι συμμαθητές τους της 8ης τάξης, με δασκάλα την κ. Μαρία Σάρδη, αναφέρθηκαν στην προσφορά των Φιλελλήνων.\nΜια Χορωδία του Σχολείου αποτελούμενη από τους μαθητές και τις μαθήτριες Χριστίνα Καπόνε, Ξανθή Γεωργίου, Θέμη Λαπιώτη, Πάμπλο Μωραϊτη, Καλλιόπη Πετράκη, Αλεξάνδρα Τσιάταλου και Δήμητρα Τριανταφυλλοπούλου και με τη συνοδεία των Βασιλικής Γεωργίου στο βιολί, Γιοβάνας Σάρδη στο βιολί, Ασλεϊ Χορν στο βιολί, Αλέξη Χορν στο τσέλο και Σωκράτη Μπονίτση στο κλαρινέτο, υπό τη διεύθυνση της δασκάλας της μουσικής Ερασμίας Βουκελάτου που συνόδευε στο πιάνο, τραγούδησαν υπέροχα το Θούριο του Ρήγα και τα Κλεφτόπουλα.\nΜιλώντας μετά τη γιορτή ο κ. Τριανταφύλλου συνεχάρη τους μαθητές και ιδιαίτερα τους δασκάλους, που είναι, όπως είπε, από τους καλύτερους στην Αμερική, τονίζοντας πως “σήμερα μας παρουσιάσατε ένα ελληνοαμερικανικό θαύμα. Είδαμε στην πραγματικότητα ένα πανόραμα της Ελληνικής Ιστορίας, της ελληνικής ψυχής, των αξιών. Το πρόγραμμα αυτό αποτελεί ένα από τα καλύτερα μαθήματα της Ελληνικής Ιστορίας”.\n“Η Εκκλησία και το Σχολείο”, συνέχισε, “κράτησαν αναμμένη τη φλόγα της φιλοπατρίας και είναι οι δύο θεσμοί που θα εξακολουθήσουν τον αγώνα αυτό στο εξωτερικό, ώστε οι νέες γενιές να αναπτύξουν το πατριωτικό συναίσθημα και να αντιληφθούν ότι έχουν μία υποχρέωση απέναντι στην κληρονομιά τους. Δεν είναι αρκετό τα παιδιά μας να μαθαίνουν Ελληνικά, δεν είναι αρκετό να τρώνε σουβλάκι και παστίτσιο ή να χορεύουν τους χορούς. Αυτό που έχει σημασία είναι να αισθάνονται αγάπη για την Ελλάδα και να είναι έτοιμα να θυσιαστούν όταν η Ελλάδα τα χρειάζεται”, σημείωσε ο κ. Τριανταφύλλου.\nΣτο μήνυμά του ο πρόεδρος του κοινοτικού συμβουλίου Πίτερ Φραγκίσκος, προέτρεψε τους μαθητές “να έχουν σαν παράδειγμα τους ήρωες του ’21 για να γράψουν τη δική τους ιστορία” και ο πρόεδρος της Σχολικής Επιτροπής, Κωνσταντίνος Ρακκού, κάλεσε τα παιδιά να θυμούνται ότι είμαστε σήμερα ελεύθεροι χάρη στους αγώνες των προγόνων μας. “Η Ελευθερία δεν χαρίζεται. Πρέπει να πολεμήσουμε για να την αποκτήσουμε”, είπε.\nΤο πρόγραμμα παρουσίασε η εκπαιδευτικός Δήμητρα Μπαλτζή με συντονίστριες τις κυρίες Μαγδαληνή Αραβοσιτά και Βάσω Μανώλη.\nΤη συγκίνησή του εξέφρασε κλείνοντας και ο π. Χρήστος λέγοντας πως ήταν μια όμορφη γιορτή που άρμοζε στα 200 χρόνια της Επανάστασης και ευχήθηκε η επόμενη γιορτή να γίνει στο σχολείο.\nΜηνύματα απέστειλαν τέλος ο Γενικός Πρόξενος της Ελλάδας, δρ Κωνσταντίνος Κούτρας και ο Επίσκοπος Μηδείας κ. Απόστολος.\nNext article Γιόρτασε τα γενέθλιά του δίνοντας υποτροφίες ο Δημοσθένης Τριανταφύλλου\nPrevious article Το άνοιγμα του ελληνικού τουρισμού στα διεθνή μέσα ενημέρωσης – Συνεντεύξεις Θεοχάρη


Παραδοσιακή Τζαμάλα στο Παλατάκι - Ετοιμάζεται το γλέντι\nΑρχική ΠΟΛΙΤΙΣΜΟΣ ΕΚΔΗΛΩΣΕΙΣ Παραδοσιακή Τζαμάλα στο Παλατάκι – Ετοιμάζεται το γλέντι\nΠαραδοσιακή Τζαμάλα στο Παλατάκι – Ετοιμάζεται το γλέντι\nΤο γιαννιώτικο έθιμο της Αποκριάς έχει “κερδίσει” τους Χαϊδαριώτες, που κατακλύζουν κάθε χρόνο το Παλατάκι στην Τζαμάλα. Μιλάμε για τον νυχτερινό χορό γύρω από τη φωτιά, που διοργανώνει ο Σύλλογος Ηπειρωτών Χαϊδαρίου.\nΤο σπουδαίο είναι ότι η εκδήλωση καταφέρνει πάντα να ξεφύγει από το ψυχρό επίπεδο του φολκλόρ – θεάματος. Ο κόσμος συμμετέχει και γλεντάει με την καρδιά του. Όπως ακριβώς γίνεται στις γειτονιές των Ιωαννίνων, όπου ανάβουν παραδοσιακά οι αποκριάτικες φωτιές.\nΓλέντι στην Παραδοσιακή Τζαμάλα στο Παλατάκι.\nΚαι φέτος θα παίξει η ορχήστρα του εξαιρετικού κλαρινίστα Θωμά Λώλη. Το μαρτιάτικο βράδυ θα ζεστάνει η καυτή φασολάδα του “Άλλου Άνθρωπου”, που μαγειρεύει δωρεάν για όλους. Μπορούμε να ενισχύσουμε την κοινωνική κουζίνα του με τρόφιμα. Το ηπειρώτικο τσίπουρο παίζει κι αυτό τον ρόλο του για να στηθεί τρικούβερτος χορός, μετά το γαϊτανάκι.\nΗ κοινωνική κουζίνα Άλλος Άνθρωπος ετοιμάζει στο καζάνι την καυτή φασολάδα για την παραδοσιακή Τζαμάλα στο Παλατάκι.\nΠροηγούμενο άρθροΠερπατώντας στις… μυστικές στοές του Αιγάλεω (δεν είναι hoax)\nΕπόμενο άρθροΜάνος Χατζιδάκις: Μανιφέστο κατά εθνικισμού – νεοναζισμού, 1993


Τρεις νοσηλεύτριες του νοσοκομείου «Παπανικολάου» βρέθηκαν θετικές στον κορωνοϊό, στη Θεσσαλονίκη, σύμφωνα με το thestival.gr.\nΈως τις 27 Απριλίου το «λουκέτο» σε καταστήματα, παραλίες και αθλητικές εγκαταστάσεις λόγω κοροναϊού - Ποιοι εξαιρούνται\nΤα αποτελέσματα των εξετάσεών τους έγιναν γνωστά το απόγευμα της Δευτέρας. Οι δύο εξ’ αυτών εργάζονταν στην Πνευμονολογική κλινική και η τρίτη στην Β’ Χειρουργική κλινική. Να σημειωθεί ότι από την ημέρα που το νοσοκομείο Παπανικολάου ορίστηκε νοσοκομείο αναφοράς οι συγκεκριμένες κλινικές λειτουργούσαν ως κλινικές για τον κορωνοϊό. Το μοναδικό σύμπτωμα της νόσου που έχουν εμφανίσει μέχρι στιγμής οι τρεις νοσηλεύτριες είναι ο πυρετός.


Πέθανε ο δολοφόνος που έφαγε πισώπλατα την 47χρονη Σταυρούλα στο Ρέθυμνο! | ΕΙΔΗΣΕΙΣ\nΠέθανε ο δολοφόνος που έφαγε πισώπλατα την 47χρονη Σταυρούλα στο Ρέθυμνο!\n24-08-2021 • 10:30πμ\nUPD: 24-08-2021 • 10:30πμ\nΤην τελευταία του πνοή στο Νοσοκομείο, όπου και νοσηλεύονταν από τις 9 Αυγούστου, άφησε ο 49χρονος δολοφόνος που πυροβόλησε πισώπλατα και σκότωσε την 47χρονη Σταυρούλα, μπροστά στα μάτια της κόρης της, στο Πάνορμο Ρεθύμνου.\nΟ 49χρονος αμέσως μετά την αποτρόπαια πράξη του είχε τραπεί σε φυγή. Λίγη ώρα αργότερα είχε βρεθεί σε ποιμνιοστάσιο στο Ρέθυμνο, όπου είχε αυτοπυροβοληθεί στο κεφάλι. Άμεσα μεταφέρθηκε στο νοσοκομείο, όπου νοσηλεύτηκε για μέρες στη Μονάδα Εντατικής Θεραπείας του Βενιζέλειου νοσοκομείου. Πριν λίγες μέρες έγινε γνωστό, ότι βγήκε από την Εντατική και μεταφέρθηκε στη Γναθοχειρουργική Κλινική του νοσοκομείου, όπου και πέθανε, καθώς αντιμετώπιζε σοβαρά προβλήματα – κυρίως στο σπλαχνικό κρανίο.


Δε βγαίνει δυστυχώς ο λογαριασμός! | Liberal.gr\nΣάββατο 21 Μαΐου 2016, 10:06 - Τελευταία ενημέρωση: 16:50\nΣε αυτή την περίοδο που διανύει η χώρα υπάρχουν δυο σχολές σκέψης. Αν πιστέψουμε την αισιόδοξη-την κυβερνητική θεωρία του ελατηρίου- τότε με την ολοκλήρωση της αξιολόγησης θα συμβούν τρία πράγματα:\nΠρώτον, θα επέλθει η πολιτική και οικονομική ομαλότητα. Αυτό θα συμβεί καθώς η κυβέρνηση απερίσπαστη θα κυβερνήσει μέχρι το 2019 χωρίς κανένα εμπόδιο.\nΔεύτερον, θα αποκατασταθεί η επενδυτική εμπιστοσύνη. Η κυβέρνηση θα μπορέσει να ασχοληθεί με την προσέλκυση επενδύσεων και την αύξηση των θέσεων εργασίας, άρα και με τη μείωση της ανεργίας.\nΤρίτον, η ευημερία θα περάσει στα ασθενέστερα- οικονομικά - στρώματα του πληθυσμού, στρώματα που στηρίζουν την κυβερνητική παράταξη και άρα θα της εξασφαλίσουν την πολιτική της μακροημέρευση.\nΗ πραγματικότητα όμως δε θα δικαιώσει αυτή την άποψη. Ούτε βέβαια και την καταστροφολογία περί επικείμενης κατάρρευσης που ίσως κάποιοι προτιμούν.\nΗ οικονομία έχει αρκετές αντοχές. Όμως κάποια στιγμή η ζημιά την οποία η οικονομία υφίσταται γίνεται μικρότερη από την ενέργεια που χρειάζεται για να αποκατασταθεί. Αυτό πρακτικά σημαίνει πως θα μας πάρει δεκαετίες για να επιστρέψουμε εκεί που ήμασταν μόλις πέντε ή έξι χρόνια πριν.\nΤι συμβαίνει αυτή την περίοδο στην οικονομία;\nΚαταρχάς από τα “καλά”: Σημαντικό μέρος από τα προβλήματα που βιώνουμε είναι πράγματι αποτέλεσμα της παρατεταμένης διαπραγμάτευσης. Η κυβέρνηση συνειδητοποιεί αυτό που έμαθαν και οι προηγούμενοι: Πως η διαπραγμάτευση φέρνει λιγότερες βελτιώσεις σε σύγκριση με την επιδείνωση της κατάστασης που επέρχεται λόγω της καθυστέρησης. Το έμαθαν όλοι, στην πλάτη δυστυχώς του ελληνικού λαού.\nΘα επέλθει συνεπώς μια κάποια ομαλότητα στις συναλλαγές, θα αρθεί μια κάποια αβεβαιότητα για το μέλλον και συνεπώς θα δούμε μια σχετική βελτίωση στους δείκτες.\nΕδώ όμως τελειώνουν τα καλά νέα. Ας δούμε μερικές ακόμη παραμέτρους.\nΤα μέτρα θα φέρουν ύφεση στην οικονομία τουλάχιστον για φέτος. Η υφεσιακή στροφή έχει κόψει τουλάχιστον 10δις από χαμένη ανάπτυξη και η ελπίδα για επιστροφή στην άνοδο μετατίθεται για το 2017.\nΟ κόφτης, αντί να βελτιώσει την εμπιστοσύνη στην κυβέρνηση μάλλον θα εστιάσει την κριτική επάνω της. Ποιος θα κάνει προγραμματισμό όταν δεν ξέρει αν θα κοπούν απότομα δαπάνες; Κάθε μήνα θα παρακολουθούμε πώς πάνε τα δημοσιονομικά, θα διαφωνούμε αν τα νούμερα είναι σε ταμειακή βάση ή τροποποιημένη ταμειακή βάση, με όρους ΕΛΣΤΑΤ ή με όρους προγράμματος και θα μπερδεύουμε ακόμη περισσότερο τους πολίτες.\nΤα ταμεία μετά την «μεταρρύθμιση» Κατρούγκαλου θα ανοίξουν νέες τρύπες. Αυτό θα συμβεί από δύο πλευρές. Πρώτον, με τη μείωση της κατώτατης κλάσης μεγάλο μέρος των ασφαλισμένων θα πληρώνει λιγότερα από όσα πλήρωνε. Δεύτερον, οι μεγάλοι θα μικρύνουν τζίρους ή θα φύγουν εντελώς από τη χώρα σε μια προσπάθεια να αντιδράσουν στην τεράστια αύξηση των εισφορών.\nΔε θα καταρρεύσουν αμέσως καθώς η ενοποίηση των ταμείων επιτρέπει μια κάποια καλύτερη διαχείριση των χρημάτων, ώστε να κρύψουμε το πρόβλημα κάτω από το χαλί για ένα περίπου έτος.\nΣίγουρα όμως περί το τέλος του 2017 ή το 2018 θα έρθει η ώρα της αναμέτρησης με τα ψέματα.\nΗ φοροδιαφυγή θα γιγαντώσει. Η κυβέρνηση κάνει ένα κλασσικό λάθος: Φορτώνει φόρους στους «πλούσιους» τη στιγμή που δεν έχει ισχυροποιήσει την αποτελεσματικότητα της φορολογικής διοίκησης. Το αποτέλεσμα γνωστό: Φούντωμα της φοροδιαφυγής και του λαθρεμπορίου, μείωση της εισπραξιμότητας και της συμμόρφωσης, νέες τρύπες και νέα μέτρα. Ο κόφτης θα ενεργοποιηθεί ή θα μπουν νέοι φόροι που θα οδηγήσουν στην πλήρη αποψίλωση της οικονομίας από κάθε παραγωγικό στοιχείο.\nΑυτή την περίοδο οι πιο ακριβοπληρωμένοι υπάλληλοι, οι νέοι με τα περισσότερα προσόντα, όσοι θέλουν να κάνουν μεταπτυχιακά ή διδακτορικά, φεύγουν και δεν ξαναγυρίζουν. Ακούμε ιστορίες ανθρώπων που προτιμούν την Αντίς Αμπέμπα από την χώρα μας. Ένα μέρος που δεν ήξεραν καν την ύπαρξή του πριν την κρίση.\nΧρήματα δε θα δοθούν άμεσα από το ΕΣΠΑ. Αυτό το έχει τελματώσει η ανικανότητα της κυβέρνησης. Δυστυχώς, ακόμη και στον τομέα των ληξιπρόθεσμων οφειλών με τα επιπλέον χρήματα της πρώτης αξιολόγησης, φαίνεται πως η κυβέρνηση πρέπει να ιδρώσει πριν ρίξει ρευστότητα στην αγορά. Εκτιμώ πως δε θα γίνει πριν το τέλος του Φθινοπώρου.\nΤι μπορεί να σταματήσει αυτή την κατρακύλα;\nΜια κυβέρνηση αποφασισμένη να σταματήσει τη διαπραγμάτευση. Αποφασισμένη να φτιάξει ένα δικό της Εθνικό σχέδιο αλλαγής του παραγωγικού μοντέλου. Εξωστρέφεια, αύξηση της παραγωγικότητας, αύξηση της ανταγωνιστικότητας, αυστηρή τήρηση των νόμων ιδιαίτερα της εργατικής νομοθεσίας, μείωση της γραφειοκρατίας μέσω ηλεκτρονικής διακυβέρνησης, ριζοσπαστική απλοποίηση των δομών του δημοσίου, αποκομματικοποίηση των υπηρεσιών.\nΌλα αυτά μόνη της, ενάντια στον κομματικό στρατό και χωρίς καμία διαπραγμάτευση. Και μόλις δώσει δείγματα γραφής, να ζητήσει αυτό που η χώρα θα αξίζει: τραπεζική ρευστότητα, παύση κάθε δημοσιονομικού μέτρου, κούρεμα χρέους ή ριζική αλλαγή του προφίλ του.\nΑυτή η διάθεση δυστυχώς - στην παρούσα φάση - δεν είναι ορατή από πουθενά.


Λάβρος κατά του Τζώρτζογλου ο Ασσαριωτάκης! — GRANDSPORT\nΛάβρος κατά του Τζώρτζογλου ο Ασσαριωτάκης!\nΒασίλης Μπαγκέρης\t 25/06/2021 - 22:39\nΤην πρόθεσή του να μην κατέβει ο Πόρος σε πρωτάθλημα Κρητικού ομίλου Γ Εθνικής με εννέα ή δέκα ομάδες, δηλώνει ο Γιάννης Ασσαριωτάκης, που με δήλωσή του στο Grandsport.gr, κατηγορεί το Νίκο Τζώρτζογλου πως πηγαίνει το Κρητικό ποδόσφαιρο, χρόνια πίσω.\nΟ πρόεδρος του Πόρου, εναντιώθηκε στην απόφαση της ΕΠΟ να διατηρήσει για ακόμα ένα χρόνο τον Κρητικό όμιλο, ενώ ασκεί κριτική στον πρόεδρο της ΕΠΣ Ηρακλείου, καθώς εκείνος ήταν από τους υποστηρικτές της διατήρησης του Κρητικού ομίλου.\nΣτη δήλωσή του ο Γιάννης Ασσαριωτάκης, ανέφερε χαρακτηριστικά: «Δεν κατεβαίνει η ομάδα, αν ισχύσει η διατήρηση του Κρητικού ομίλου με 9 ομάδες.\nΟ Τζώρτζογλου αναιρεί όλη την δουλειά που έχει κάνει αυτά τα χρόνια, πάει το Κρητικό ποδόσφαιρο πίσω, εμείς βάζουμε τα χρήματα στις ομάδες και δεν μας ρώτησε για το τι θέλουμε, πάει και ζητάει διατήρηση Κρητικού ομίλου, χωρίς να έχει επικοινωνήσει πρώτα με τους προέδρους των ομάδων.\nΟ Τζώρτζογλου πληρώνει για να παίζουν οι ομάδες ή εμείς; Να ξέρουμε ποιος χρηματοδοτεί τελικά τις ομάδες».\nΠήρε το ντέρμπι ο Ποσειδώνας, σημαντικές νίκες για Νέους Εργοτέλη και Δωριέα!\nΑ1 ΕΠΣΗ: Σπουδαίο «τρίποντο» για Μινωική, ισόπαλο το ντέρμπι\nΔεν «Χ»άρηκε κανένας στην Ελιά!\nΟ απολογισμός του Α. Σκέντζου και του Γ. Αριστεινίδη και το μήνυμα για τη συνέχεια…\nΤέλος ο Καλυκάκης από τον ΕΓΟΗ!\n22/01/2022 - 17:34\nΟ Μποζατζίδης έκρινε το ντέρμπι για τον Ποσειδώνα!\nΗ… selfie της ανατροπής\n22/01/2022 - 17:27\n«Εξάσφαιρη» η Βόνη!\n22/01/2022 - 17:26\nΣπουδαία νίκη με… ανατροπή για τη Μινωική!\n22/01/2022 - 17:25\n22/01/2022 - 17:03\n22/01/2022 - 17:00\n22/01/2022 - 16:50\nΜ. Μπολάκης: «Χαρούμενος που βρίσκομαι στον ΠΟΑ»\n22/01/2022 - 16:33\nΜε Λάμπρου στην κορυφή κόντρα στον Παναιτωλικό!\n22/01/2022 - 16:32\nΠαρακολουθούν το ντέρμπι υπό… βροχή Τζώρτζογλου, Κουτεντάκης και Παπαγγελής\n22/01/2022 - 15:11


Γιατί η Πρωτοχρονιά δεν είναι παντού την ίδια μέρα; | newsbreak\nΓιατί η Πρωτοχρονιά δεν είναι παντού την ίδια μέρα;\nΗ «οικογένεια» του newsbreak.gr, σας στέλνει τις καλύτερες ευχές της\nγια τη νέα δεκαετία και το 2020…\nΥγεία, ευτυχία, ανθρωπιά, αισιοδοξία και δικαιοσύνη!\nΘέλουμε να σας ευχαριστήσουμε από καρδιάς για την στήριξη και την υποστήριξη που μας προσφέρατε από την πρώτη ημέρα που «βγήκαμε στον αέρα».\nΣτόχος μας και υπόσχεσή μας για την νέα χρονιά είναι να συνεχίσουμε\nτην τίμια και αληθινή ενημέρωση χωρίς «ψιλά γράμματα»\nκαι ψεύτικες… κραυγές εντυπωσιασμού!\nκαι ένα μεγάλο «ευχαριστώ»\nΚαι επειδή η ενημέρωση δεν σταματά και η ημέρα το επιβάλλει…\nΤο ένα τέταρτο του πληθυσμού της Γης ζει στην περιοχή που καλύπτει η Λαϊκή Δημοκρατία της Κίνας και παρόλο που επίσημα η χώρα αυτή χρησιμοποιεί το Γρηγοριανό ημερολόγιο, όπως και οι δυτικές χώρες, εν τούτοις η κινέζικη Πρωτοχρονιά δεν συμπίπτει με την 1η Ιανουαρίου, αλλά γιορτάζεται σε διαφορετικές ημερομηνίες κάθε χρόνο, αφού βασίζεται ακόμα και σήμερα στο αρχαίο κινέζικο ημερολόγιο, που έχει τις ρίζες του στο 14ο αιώνα π.Χ., όταν, σύμφωνα με την παράδοση, το ημερολόγιο αυτό επινοήθηκε και εγκαθιδρύθηκε από τον Κινέζο αυτοκράτορα Χουανγκντί, το 2.637 π.Χ.\nΌπως και πολλά άλλα ημερολόγια του κόσμου, το κινεζικό είναι κι αυτό ένας συνδυασμός ηλιακού και σεληνιακού ημερολογίου και βασίζεται, μερικώς τουλάχιστον, στις φάσεις της σελήνης, ένα μηνιαίο φαινόμενο που είναι εμφανές σε όλους.\nΣύμφωνα με το ημερολόγιο αυτό, ένα κανονικό έτος έχει 12 σεληνιακούς μήνες, ενώ ένα δίσεκτο έτος έχει 13 σεληνιακούς μήνες. Σε ημέρες το κανονικό έτος διαρκεί από 353 έως 355 ημέρες, ενώ ένα δίσεκτο έτος διαρκεί από 383 έως 385 ημέρες.\nΜε αυτά ως βάση, στο κινέζικο ημερολόγιο η Πρωτοχρονιά γιορτάζεται σε διαφορετικές ημερομηνίες, που επαναλαμβάνονται σε μια περίοδο 60 ετών, ενώ κάθε έτος παίρνει την ονομασία ενός ζώου. Έτσι, η Πρωτοχρονιά στη διάρκεια του 2005 γιορτάστηκε στις 9 Φεβρουαρίου (έτος 4703 ή έτος πετεινού), ενώ το 2006 γιορτάστηκε στις 29 Ιανουαρίου (έτος 4704 ή έτος του σκύλου).\nΠού βασίζεται το ημερολόγιο\nΠριν, όμως, προχωρήσουμε περισσότερο θα πρέπει να ξεκαθαρίσουμε ευθύς εξαρχής ότι ένα ημερολόγιο δεν είναι, ούτε μπορεί να είναι κάτι το απόλυτο ούτε βασίζεται σε κάποιο θρησκευτικό ή θείο νόμο. Είναι απλά ένα ανθρώπινο δημιούργημα για να μας βοηθάει στις διάφορες ασχολίες μας στη διάρκεια ενός έτους, αφού ένα σύστημα μέτρησης του χρόνου έχει βάση ορισμένα τακτικώς επαναλαμβανόμενα ουράνια φαινόμενα.\nΤα κύρια, και εμφανή με γυμνό μάτι, ουράνια φαινόμενα που επαναλαμβάνονται σε τακτικές χρονικές περιόδους είναι τρία: η περιστροφή της Γης γύρω από τον άξονά της, που προσδιορίζεται από δυο διαφορετικές μεσουρανήσεις του Ηλίου, η περιφορά της Σελήνης γύρω από τη Γη, που προσδιορίζεται από τη συμπλήρωση των φάσεών της, και η περιφορά της Γης γύρω από τον Ήλιο, που προσδιορίζεται από την επαναλαμβανόμενη διαδοχή των τεσσάρων εποχών.\nΟι χρόνοι, όμως, που απαιτούνται για μια περιστροφή και για μια περιφορά της Γης, καθώς και για τη συμπλήρωση των φάσεων της Σελήνης, είναι ασύμμετροι, δηλαδή κανένας από αυτούς δεν διαιρεί τον άλλον ακριβώς.\nΗ Γη, για παράδειγμα, περιστρέφεται 365,242199 φορές γύρω από τον άξονά της για κάθε μια πλήρη περιφορά της γύρω από τον Ήλιο, ενώ στον ίδιο χρόνο η Σελήνη συμπληρώνει 12,368267 φορές τον κύκλο των φάσεών της, όπου ο κάθε τέτοιος κύκλος διαρκεί 29,530588 ημέρες.\nΌπως βλέπετε, δεν υπάρχει καμιά συμφωνία ανάμεσα σ’ αυτούς τους αριθμούς. Ένα σωστό, όμως, ετήσιο ημερολόγιο πρέπει να έχει βάση του τον ακριβή χρόνο που χρειάζεται η Γη για να συμπληρώσει μια πλήρη περιφορά γύρω από τον Ήλιο, για να συμπληρώσει δηλαδή τον κύκλο των εποχών, την επαναλαμβανόμενη παρέλαση της άνοιξης, του καλοκαιριού, του φθινοπώρου και του χειμώνα!\nΟι εποχιακές αυτές αλλαγές είχαν για τους αρχαίους τεράστια σημασία, ιδιαίτερα μάλιστα μετά την εμφάνιση της γεωργίας πριν από περίπου 10.000 χρόνια. Γι’ αυτό, κι επειδή η σπορά, η συγκομιδή και οι άλλες γεωργικές ασχολίες εξαρτιόνταν από τις αλλαγές των εποχών, η διάρκεια ενός ηλιακού έτους έπρεπε να μετρηθεί επακριβώς. Στην αρχαιότητα, όμως, υπήρχαν αρκετά προβλήματα στην ακριβή μέτρηση του ηλιακού έτους. Ο Ήλιος, βλέπετε, δεν έχει φάσεις όπως η Σελήνη και γι’ αυτό δεν μπορούν να αναγνωριστούν κάποιες επαναλαμβανόμενες όψεις του.\nΟύτε είναι δυνατόν να παρατηρηθεί την ημέρα η θέση του Ηλίου σε μια δεδομένη τοποθεσία του ζωδιακού κύκλου, έτσι ώστε να δημιουργηθεί ένα σωστό ημερολόγιο.\nΟι Βαβυλώνιοι ήταν αυτοί που κατέγραψαν για πρώτη φορά την αργή κίνηση του Ηλίου προς την Ανατολή ανάμεσα στα άστρα, γιατί παρατηρούσαν προσεκτικά τον ορίζοντα την ώρα της Δύσης.\nΈτσι, μετά την κάθοδο του Ηλίου και την εμφάνιση των άστρων, σημείωναν ποια άστρα ανέτελλαν και ποια άστρα έδυαν. Αν, για παράδειγμα, στη Δύση έβλεπαν τον αστερισμό του Σκορπιού έτοιμο να δύσει ακολουθώντας τον Ήλιο που έδυε, αυτός ο αστερισμός σ’ ένα μήνα είχε χαθεί τελείως και τη θέση του είχε πάρει ο αστερισμός του Τοξότη. Σ’ έναν ακόμα μήνα χανόταν και ο Τοξότης, έτσι ώστε φαινόταν ότι ο Ήλιος μεταφερόταν ανατολικά ανάμεσα στα άστρα, καλύπτοντας διαδοχικά με τη λαμπρότητά του τους διάφορους αστερισμούς.\nΟι Βαβυλώνιοι και οι Αιγύπτιοι χρησιμοποιούσαν την αστρονομία για πρακτικούς σκοπούς και δε γνώριζαν ότι η Γη βρίσκεται σε τροχιά γύρω από τον Ήλιο. Κοιτάζοντας, όμως, τον Ήλιο από τη Γη μια δεδομένη στιγμή, αυτός φαίνεται σαν να βρίσκεται μπροστά από έναν ορισμένο αστερισμό. Αλλά, καθώς η Γη περιφέρεται γύρω από τον Ήλιο, ο Ήλιος φαίνεται ότι κινείται καλύπτοντας έτσι διαδοχικά διάφορους αστερισμούς. Μετά την πάροδο ενός χρόνου, η Γη έχει συμπληρώσει μια ολόκληρη περιφορά γύρω από τον Ήλιο κι έτσι ο Ήλιος φαίνεται σαν να έχει γυρίσει και να βρίσκεται μπροστά από τον πρώτο αστερισμό. Αφού, λοιπόν, ο Ήλιος επέστρεψε στην αφετηρία του μετά από περίπου 360 ημέρες, οι Βαβυλώνιοι χώρισαν τον κύκλο σε 360 μοίρες, μια ιδέα που παραμένει ακόμα και σήμερα.\nΟι Αιγύπτιοι θεωρούσαν υπεύθυνη για τις «ευλογημένες» αυτές πλημμύρες τη θεά Ίσιδα, στην οποία είχαν αφιερώσει πολλούς ναούς στις όχθες του Νείλου. Ένας από αυτούς τους ναούς, στα Ντέντερα, ήταν προσανατολισμένος προς το ΝΑ ορίζοντα, τη διεύθυνση από την οποία ανέτελλε η Ίσις με τη μορφή του λαμπρότερου άστρου στο νυχτερινό ουρανό, που τότε ονόμαζαν «Σώθι» κι εμείς σήμερα ονομάζουμε Σείριο, στον αστερισμό του Μεγάλου Κυνός.\nΑπό το Μεγάλο Ναό οι ιερείς της Ίσιδος παρακολουθούσαν με προσοχή τον πρωινό ουρανό, περιμένοντας την «εωθινή επιτολή του Σειρίου», δηλαδή περίμεναν να παρατηρήσουν την ανατολή του Σειρίου, λίγο πριν το λαμπρό φως του ανατέλλοντος Ηλίου «σβήσει» το φως όλων των άλλων άστρων του ουρανού.\nΕπειδή το αστρονομικό αυτό φαινόμενο συνέπιπτε με τις ετήσιες πλημμύρες του Νείλου και συνέβαινε με απόλυτη ακρίβεια μια φορά κάθε χρόνο, οι Αιγύπτιοι κατόρθωναν να προσδιορίσουν με μεγάλη ακρίβεια ότι η διάρκεια του έτους είναι 365 ημέρες. Το γεγονός αυτό τους επέτρεψε να δημιουργήσουν ένα πλήρες ημερολόγιο 12 μηνών, των 30 ημερών ο καθένας, και 5 «επαγόμενων» ημερών, που ήταν αφιερωμένες στους θεούς Όσιρι, Ώρο, Ίσιδα, Σηθ και Νέφθυν.\nΗ διαφορά, όμως, των 6 ωρών που υπολείπονταν από το ημερολόγιό τους, των 365 ημερών, έγινε αισθητή με την πάροδο των αιώνων. Και γι’ αυτό σύντομα άρχισαν οι μεταρρυθμίσεις, που συνεχίστηκαν κατά περιόδους έως τον 1ο αιώνα π.Χ.\nΤην ίδια περίπου περίοδο, όταν πρώτος ύπατος στη Ρώμη ήταν ο Ιούλιος Καίσαρ, το ρωμαϊκό ημερολόγιο είχε κι αυτό τα χάλια του.\nΤο σεληνο-ηλιακό αυτό ημερολόγιο είχε καθιερωθεί από τον (μυθικό μάλλον) βασιλιά της αρχαίας Ρώμης, Νουμά Πομπίλιο, τον 7ο αιώνα π.Χ., και αποτελείτο από ένα έτος 12 μηνών, που όλοι τους, λόγω δεισιδαιμονίας, είχαν μονό αριθμό ημερών.\nΣυνολικά, δηλαδή, το ημερολογιακό έτος του Νουμά είχε 354 ημέρες. Για να συμπληρωθούν οι 365 ημέρες του ηλιακού έτους, πρόσθεταν κάθε 3 χρόνια έναν εμβόλιμο μήνα, 33 ημερών, που ονόμαζαν Μερκεδόνιο. Επειδή, όμως, το ρωμαϊκό ημερολογιακό έτος ήταν μερικές ώρες μικρότερο από το ηλιακό, ήταν επόμενο ότι στους 7 αιώνες που πέρασαν από την εφαρμογή του είχε συσσωρευτεί ένα τεράστιο λάθος.\nΓι’ αυτό το 46 π.Χ. ο Ιούλιος Καίσαρ, με τη βοήθεια του Έλληνα αστρονόμου Σωσιγένη, που μετακάλεσε από την Αλεξάνδρεια, διόρθωσε το ρωμαϊκό ημερολόγιο, προσθέτοντας στο έτος 45 π.Χ. 90 ημέρες, που όμως δεν μετρήθηκαν, διότι είχαν ήδη μετρηθεί στους 7 προηγούμενους αιώνες.\nΈτσι τον άλλο χρόνο, το 44 π.Χ., η εαρινή ισημερία επανήλθε στην αρχική της θέση, στις 23 Μαρτίου. Ο Σωσιγένης υπολόγισε τη διάρκεια του έτους ίση με 365 ημέρες και 6 ώρες και όρισε όπως τα έτη έχουν 365 ημέρες, και σε κάθε τέταρτο έτος πρόσθετε ακόμα μια μέρα μετά την «έκτη προ των καλενδών του Μαρτίου». Έτσι η ημέρα αυτή, επειδή μετριόταν δύο φορές, ονομάζεται «δις έκτη» και το έτος που την περιέχει «δίσεκτο».\nΠαρά τον καλύτερο όμως προσδιορισμό του ηλιακού έτους από τον Σωσιγένη, υπήρχε ακόμα μια μικρή απόκλιση από την πραγματικότητα. Ο Σωσιγένης καθόρισε το ηλιακό (ή τροπικό) έτος προς 365,25 μέσες ηλιακές ημέρες, βασισμένος στους υπολογισμούς του πατέρα της αστρονομίας Ιππάρχου, ο οποίος έναν αιώνα νωρίτερα είχε προσδιορίσει ότι το ηλιακό έτος θα έπρεπε να έχει διάρκεια ίση με 365,242 ημέρες.\nΣήμερα, όμως, γνωρίζουμε με μεγαλύτερη ακρίβεια τη διάρκεια του ηλιακού έτους που είναι 365,242199 ημέρες.\nΈτσι, το καθορισμένο από τον Σωσιγένη έτος είναι μεγαλύτερο του πραγματικού κατά 0,0078 της ημέρας, ή κατά 11 λεπτά και περίπου 14 δευτερόλεπτα, χρόνος δηλαδή που με μια πρώτη ματιά φαίνεται σχεδόν ασήμαντος. Κάθε 4 χρόνια, όμως, το μικρό αυτό λάθος γινόταν περίπου 45 λεπτά, και κάθε 129 χρόνια γινόταν μια ολόκληρη μέρα. Μέσα στα πρώτα 400 χρόνια, από την εφαρμογή του Ιουλιανού ημερολογίου, το λάθος είχε φτάσει τις 3 ημέρες περίπου, με αποτέλεσμα το 325 μ.Χ. η εαρινή ισημερία να συμβεί στις 21 Μαρτίου.\nΥπολογισμός του Χριστιανικού Πάσχα\nΤη χρονιά εκείνη έγινε η Α’ Οικουμενική Σύνοδος στη Νίκαια της Βιθυνίας και θέσπισε τον ονομαζόμενο έκτοτε Όρο της Νικαίας για τον προσδιορισμό του εορτασμού του Πάσχα.\nΕπειδή τότε θεωρούσαν ότι η εαρινή ισημερία (21 Μαρτίου) θα παρέμενε σταθερή, βάσισαν τον κανόνα προσδιορισμού του Πάσχα σ’ αυτήν την ημερομηνία. Τα πράγματα όμως, με το λανθασμένου υπολογισμού έτος του Ιουλιανού ημερολογίου δεν ήταν έτσι. Το λάθος των 11 λεπτών συσσωρευόταν και η εαρινή ισημερία μετατοπιζόταν όλο και πιο νωρίς. Έτσι, ενώ την εποχή του Χριστού η εαρινή ισημερία συνέβαινε στις 23 Μαρτίου, το 325 μ.Χ. συνέβη στις 21 Μαρτίου και το 1582 μ.Χ. είχε φτάσει να συμβαίνει στις 10 Μαρτίου, γεγονός που δημιουργούσε προβλήματα στον ακριβή καθορισμό του εορτασμού του χριστιανικού Πάσχα, σύμφωνα με τον όρο που είχε θεσπίσει η Οικουμενική Σύνοδος το 325 μ.Χ.\nΠροσπάθειες διόρθωσης του λάθους\nΤον 14ο αιώνα, ο βασιλιάς της Καστίλης Αλφόνσο Ι’ ο Σοφός (γνωστότερος ως συγγραφέας και αστρονόμος, στον οποίον αφιερώθηκαν οι περίφημοι αστρονομικοί «Αλφόνσειοι Πίνακες») πληροφορήθηκε από ομάδα αστρονόμων που είχε συγκεντρώσει ότι η διάρκεια του ηλιακού (τροπικού) έτους ήταν 365 ημέρες, 5 ώρες, 43 λεπτά και 12 δευτερόλεπτα, που είναι κατά 5 λεπτά και 34 δευτερόλεπτα μόνο μικρότερη από τη σήμερα αποδεκτή. Ο νέος αυτός υπολογισμός απέδειξε πλέον επίσημα την ανάγκη για τη διόρθωση του Ιουλιανού ημερολογίου.\nΟ Ρότζερ Μπέικον υπολόγισε επίσης ότι το λάθος που συσσωρεύτηκε είχε φτάσει στην εποχή του τις 8 ημέρες και πρότεινε ημερολογιακή μεταρρύθμιση στον πάπα Κλήμεντα Α’. Ο πάπας, όμως, πέθανε πριν προλάβει να κάνει κάτι.\nΣτις αρχές του 15ου αιώνα πολλοί ήταν αυτοί που ανακίνησαν και πάλι το θέμα του λάθους.\nΗ σύνοδος μάλιστα της Βασιλείας, το 1439, προετοίμασε και ανακοίνωση που όμως δεν εκδόθηκε ποτέ.\nΤο 1474, ο πάπας Σίξτος Δ’ ανέθεσε στον περίφημο αστρονόμο Γιοχάνες Ρεγκομοντάνους την ημερολογιακή μεταρρύθμιση. Δεν πρόλαβε, όμως, ούτε καν να αρχίσει την εργασία αυτή, γιατί πέθανε δηλητηριασμένος από τους εχθρούς του.\nΗ σύνοδος του Λατερανού ξανάπιασε το θέμα το 1524, χωρίς όμως αποτέλεσμα. Το 1545, η σύνοδος του Τρεντίνο ανέθεσε στον πάπα Παύλο Γ’ και κατόπιν στον πάπα Πίο Ε’ να κάνουν τη μεταρρύθμιση, χωρίς όμως ούτε αυτοί να βρουν κάποια αποδεκτή λύση. Τελικά η λύση βρέθηκε το 1572, τη χρονιά που εξελέγη πάπας ο Γρηγόριος ΙΓ’.\nΜε τη βοήθεια του αστρονόμου Λουίτζι Λίλιο, ο ιησουίτης αστρονόμος Χριστόφορος Κλάβιους επεξεργάστηκε την παπική βούλα της ημερολογιακής μεταρρύθμισης, που δημοσιεύθηκε επιτέλους το Φεβρουάριο του 1582.\nΜε τη μεταρρύθμιση η 5η Οκτωβρίου 1582 ονομάστηκε 15η Οκτωβρίου, για να διορθωθεί το λάθος των 10 ημερών, που είχε συσσωρευτεί στους προηγούμενους 11 αιώνες, και για να επιστρέψει η εαρινή ισημερία στην 21η Μαρτίου. Για να μην επαναληφθεί το λάθος αυτό, ο Λίλιο διόρθωσε τον κανόνα του Ιουλιανού ημερολογίου που όριζε ότι δίσεκτα είναι τα έτη που ο αριθμός τους διαιρείται με το 4, εξαιρουμένων των «επαιωνίων», δηλαδή τα έτη των αιώνων.\nΑπό αυτά όριζε ως δίσεκτα μόνο όσα έχουν αριθμό αιώνων που διαιρείται με το 4.\nΜε αυτή την τροποποίηση το έτος 1900 δεν ήταν δίσεκτο, ενώ αντίθετα το 2000 ήταν.\nΗ τροποποίηση αυτή καθορίζει ότι κάθε 400 χρόνια θα έχουμε μόνο 97 δίσεκτα έτη, αντί των 100 δίσεκτων του Ιουλιανού ημερολογίου, μια και το λάθος του Ιουλιανού είναι 3 ημέρες και περίπου 3 ώρες κάθε 400 χρόνια. Φυσικά, με αυτόν τον τρόπο διορθώνουμε μεν το λάθος των 3 ημερών, παραμένει όμως ένα λάθος περίπου 3 ωρών κάθε 400 χρόνια, που θα συσσωρευτεί σε περίπου μια ημέρα μετά την πάροδο περίπου 4.000 χρόνων.\nΤο Γρηγοριανό ημερολόγιο, όπως ονομάστηκε προς τιμή του πάπα Γρηγορίου ΙΓ’, είναι αυτό που χρησιμοποιείται πλέον επίσημα από το μεγαλύτερο τμήμα του παγκόσμιου πληθυσμού, παρόλο που δεν έγινε αμέσως ή εύκολα αποδεκτό από όλους. Εν τούτοις, πολλοί λαοί χρησιμοποιούν παράλληλα με το Γρηγοριανό ημερολόγιο, για πολιτικούς κυρίως λόγους, και το δικό τους εντόπιο ημερολόγιο για τις θρησκευτικές τους εορτές.\nΟι Εβραίοι, για παράδειγμα, χρησιμοποιούν ένα σεληνιακό ημερολόγιο που χωρίζεται σε 12 μήνες των 29 ή 30 ημερών, ανάλογα με τις φάσεις της Σελήνης. Κάθε 19 χρόνια, όμως, προστίθεται ένας επιπλέον μήνας στο έτος, για να φέρει το ημερολόγιο ώστε να συμφωνεί με το ηλιακό έτος.\nΑντίθετα, στην περίπτωση του αραβικού-μουσουλμανικού ημερολογίου, που κι αυτό είναι σεληνιακό με διάρκεια 354 ημερών, δεν προστίθεται ποτέ κάποιος επιπλέον μήνας, με αποτέλεσμα οι διάφορες θρησκευτικές εορτές των Μουσουλμάνων να μετακινούνται διαμέσου των εποχών.\nΤο γεγονός αυτό οδηγεί το ημερολόγιο να αρχίζει 10 έως 12 ημέρες νωρίτερα του προηγούμενου σε σχέση με το ηλιακό έτος.\nΗ Πρωτοχρονιά, δηλαδή, των Μουσουλμάνων είναι πάντα η πρώτη ημέρα του μήνα τον οποίον ονομάζουν «Μουχαράμ».\nΑλλά και στη χρονολόγηση υπάρχει διαφορά, αφού οι Μουσουλμάνοι ξεκινούν την αρίθμηση των ετών τους από το έτος της «Εγίρας», δηλαδή τη 16η Ιουλίου του 622 μ.Χ. στο Ιουλιανό ημερολόγιο. Η ημέρα αυτή είναι η συμβατική ημέρα της αναχώρησης του Μωάμεθ από τη Μέκκα προς τη γειτονική πόλη της Μεδίνας, για να γλιτώσει από μια συνωμοσία εναντίον του. Την ημέρα αυτή γιορτάζεται και η Πρωτοχρονιά των Μουσουλμάνων.\nΣτην Ιαπωνία γιορτάζονταν ανέκαθεν η φύση, όπως για παράδειγμα η ημερομηνία άνθισης των κερασιών. Το ημερολόγιό τους ήταν παρόμοιο με το κινεζικό και χωριζόταν σε 24 δεκαπενθήμερες περιόδους και ήταν συνδεδεμένο με τις αγροτικές τους εργασίες. Από το 1873, όμως, η Ιαπωνία εισήγαγε το Γρηγοριανό ημερολόγιο με διαφορετική όμως χρονολόγηση, που συνεχίζεται από το 660 π.Χ.\nΠολλοί λαοί της ΝΑ Ασίας χρησιμοποιούν το σεληνο-ηλιακό βουδιστικό ημερολόγιο 12 μηνών, των 29 ή 30 ημερών, με ένα δίσεκτο μήνα 30 ημερών, που προστίθεται σε κανονικά διαστήματα. Και σ’ αυτές, όμως, τις περιπτώσεις αλλάζει η χρονολόγηση.\nΑν, λοιπόν, νομίζετε ότι βρισκόμαστε στο έτος 2020 μ.Χ., θα πρέπει να αναθεωρήσετε, γιατί, όπως επεξηγήθηκε συνοπτικά πιο πάνω, η χρονολόγηση αυτή αφορά κυρίως το χριστιανικό κόσμο, αφού και οι άλλοι λαοί έχουν τη δική τους χρονολόγηση.\nΜε βάση αυτά τα δεδομένα, το έτος που διανύουμε είναι το έτος 4709 για τους Κινέζους, το 1433 για τους Μουσουλμάνους, το 1390 για τους Πέρσες, το 5772 για τους Εβραίους, το 2760 για τους Αιγύπτιους, το 1461 για τους Αρμενίους, το 1728 για τους Κόπτες, το 2004 για τους Αιθίοπες, το 5112 για τους Ινδουιστές και το έτος 223 από τη Γαλλική Επανάσταση.


Μέσι λαμπρός την οδηγεί -\nΨάχνει το «μπαμ» με Όμπλακ η Λίβερπουλ\nΖήτησε Φελαϊνί στην Άρσεναλ ο Έμερι!\nΣτη Ρεάλ και επίσημα ο Λούνιν\nΓια πάντα στην Ατλέτικο ο Χουανφράν\nΣτο… κατόπι του Μπόατενγκ η «Μεγάλη Κυρία»\nΕπίσημο: Στη Ρόμα ο Κλάιφερτ!\nΜέσι λαμπρός την οδηγεί\nΣτο +4 από Ρεάλ και Ατλέτικο Μαδρίτης η Μπαρστελόνα που κέρδισε Ράκιτιτς και Εσπανιόλ στο «derbi Barceloní»\nΓιώργος Γιαννούλης\tTwitter 9 Σεπτεμβρίου 2017, 20:38\nΗ Μπαρτσελόνα αντιμετώπιζε την Εσπανιόλ στο «derbi Barceloní», το Ντέρμπι δηλαδή μεταξύ των δύο ομάδων της Καταλονίας. Η Μπαρτσελόνα με την παράδοση υπέρ της καθώς στις μεταξύ τους αναμετρήσεις έχει 96 νίκες σε 167 αναμετρήσεις είχε από την αρχή το αβαντάζ.\nΕκτός αυτού οι Μπλαουγκράνα ήθελαν να εκμεταλευτούν και την γκέλα της Ρεάλ Μαδρίτης μετά το ισόπαλο 1-1 με την Λεβάντε σήμερα το μεσημέρι.\nΗ Μπαρτσελόνα ξεκίνησε από την αρχή έχοντας την υπεροχή χωρίς όμως να απειλεί με αξιώσεις την εστία του Πάου Λόπεθ. Από το 15ο λεπτό όμως και μετά ο ρυθμός ανέβηκε και με σέντρα του Μέσι από δεξιά, ο Σουάρες έναε γύρισμα με κεφαλιά στον Ράκιτιτς στη μικρή περιοχή, αλλά ο Κροάτης δεν φτάνει την μπάλα. Μετά από 4 λεπτά η Μπαρτσελόνα θα κάνει και πάλι ευκαιρία για γκολ αλλά αυτή τη φορά το απευθείας φάουλ του Σουάρες θα βρεθεί στα χέρια του γκολκίπερ της Εσπανιόλ.\nΌτι δεν είχε καταφέρει μέχρι τότε η Μπαρτσελόνα το κατάφερε ο Μέσι στο 26ο λεπτό όταν η κάθετη του Ράκιτιτς βρίσκει τον Αργεντίνο ο που αποφεύγει έναν αντίπαλο στο ύψος του πέναλτι και κάνει το 1-0. Κακώς μέτρησε το γκολ καθώς ο Μέσι δέχεται την ασίστ από θέση οφσάιντ πετυχαίνοντας 18 γκολ (έχει και 10 ασίστ) στα 28 ντέρμπι με Εσπανιόλ.\nΗ Μπαρτσελόνα αποκτά αυτοπεποίθηση και θα πετύχει και δεύτερο γκολ στο ’35 όταν από αντεπίθεση , η μπάλα πάει στον Μέσι στην περιοχή, αυτός κόβεται, αλλά τη μαζεύει ο Ντεουλοφέου από αριστερά, που προσπαθεί να του την ξαναδώσει στη μικρή περιοχή και ο Αργεντινός με τάκλιν κάνει το 2-0. Λίγο τυχερό το γκολ στην αρχή φάνηκε ως αυτογκόλ αλλά τελικά δεν ήταν.\nTo ημίχρονο επιφύλασσε ακόμα ένα δοκάρι για την Εσπανιόλ στο ’43 με τον Πιάτι ενώ για την ιστορία να πούμε ότι ο Μέσι έφτασε τα 981 γκολ σε 1.081 (0,907 ανά ματς) παιχνίδια για κάποια διοργάνωση και σε φιλικά.\nΤο δεύτερο ημίχρονο ξεκίνησε με ευκαιρία της Εσπανιόλ με τον Πιατί να προσπαθεί ανεπιτυχώς να κρεμάσει τον Ντερ Στέκεν. Από εκεί και μετά υπάρχει μονόλογος των γηπεδούχων, στο ’53 και στο ’55 ο Μέσι χάνει δύο ευκαιρίες για να πετύχει το γκολ. Το οποίο όμως ήρθε για την ομάδα του Μέσι στο 67ο λεπτό όταν ο Σουάρες καθυστερεί στην περιοχή, αλλά προλαβαίνει να δώσει στον Μέσι που από το ύψος του πέναλτι κάνει το προσωπικό χατ τρικ (3-0).\nΣτη συνέχεια ο Βαλβέρδε πέρασε σε αλλαγή το Ντεμπελέ στην θέση του Ντεολοφέου, την δεύτερη πιο ακριβή μεταγραφή του καλοκαιριού (150 εκ. ευρώ). Μετά ο ρυθμός του παιχνιδιού έπεσε με τις δύο ομάδες να έχουν από μία αξιοσημείωτη φάση. Η Εσπανιόλ στο ’82 μετά από σουτ του Ντιντάκ (ναι είναι ο πρώην παίκτης της ΑΕΚ) και η Μπαρτσελόνα στο ’86, φάση την οποία την μετέτρεψε σε γκολ ο Πικέ για το 4-0 μετά από εκτέλεση κόρνερ και κεφαλιά του ιδίου. Στο ’91 ήρθε και το 5-0 ως κερασάκι στην τούρτα που λέγετε Κάμπ Νου με ασίστ Ντεμπελέ και γκολ Σουάρεζ.\nΞανά MVP της Βραζιλίας ο Κουτίνιο (vid)\nΜε…λίφτινγκ η Αργεντινή στο κόντρα στη Νιγηρία (pic)\nΑνατροπή πρόκρισης για την Ελβετία! (vid)\nΜε το μυαλό στο Γιουρόπα την «πάτησε» η Ατλέτικο! (vid)\nΞανά χωρίς Ρονάλντο η Ρεάλ!\nΈσωσε το βαθμό με Πικέ η Μπάρτσα (vid)\nΣτη Λάτσιο ο Ντουρμίσι!\nΕΚΤΑΚΤΟ: «Τελειώνουν» οι Κινέζοι από τη Μίλαν! (pic)


ΤΑ ΝΕΑ ΤΟΥ ΗΡΑΚΛΗ: Βαγενά: «Εξετάζεται το ενδεχόμενο για εξαγορά ΑΦΜ»\nΒαγενά: «Εξετάζεται το ενδεχόμενο για εξαγορά ΑΦΜ»\nΣτον «ARENA FM 89,4» μίλησε η νομική εκπρόσωπος του Ηρακλή στο βόλεϊ, Μαρία Βαγενά, η οποία αναφέρθηκε στο ενδεχόμενο να υποβιβαστεί η ομάδα στην Α2.\n«Βγήκε η απόφαση από τον ΑΣΕΑΔ που δεν έκανε δεκτή τη προσφυγή του Ηρακλή για τον υποβιβασμό. Όμως όλοι στέκονται στην απόφαση, αλλά η ουσία της υπόθεσης θα κριθεί στο διοικητικό εφετείο. Τις επόμενες ημέρες αναμένεται να εκδικαστεί. Χάσαμε μια μάχη αλλά δεν χάσαμε τον πόλεμο. Ήταν σχεδόν αναμενόμενο, όμως σε καμία περίπτωση δεν έχει κλείσει η ιστορία για τον Ηρακλή. Ουσιαστικά, αυτή η πειθαρχική ποινή που υποβλήθηκε ο Ηρακλής μέσω του πειθαρχικού οργάνου ήταν αναγκαία συνέπεια.\nΑν δεν βρεθεί ουσιαστική λύση στο πρόβλημα, κάποια στιγμή οι νομικές διαδικασίες σταματάνε. Όμως όταν μιλάμε για ένα βαθύ πρόβλημα, δεν θα σωθεί την επόμενη φορά. Αυτή είναι η πραγματικότητα. Όλοι οι φορείς πρέπει να συνδράμουν για να βρεθεί λύση. Δεν είναι πρόβλημα που αντιμετωπίζει μόνο ο Ηρακλής, αργότερα θα ακολουθήσουν κι άλλες ομάδες. Το νούμερο που οφείλει ο Ηρακλής είναι πλασματικό, με τις προσαυξήσεις.\nΤο ότι υπάρχουν βέβαια ευθύνες από προηγούμενες διοικήσεις και κάποια λάθη είναι δεδομένο. Ίσως είναι η κατάλληλη χρονική στιγμή να κοιτάξουμε το πρόβλημα στο βάθος. Σίγουρα θα πρέπει να βάλουμε το κεφάλι κάτω, ίσως κι ένας υποβιβασμός να βοηθήσει. Η κατάσταση είναι δύσκολη, αλλά είναι μια οριακή στιγμή που πρέπει να παρθούν αποφάσεις. Εξετάζεται από τη διοίκηση να εξαγοραστεί κάποιο ΑΦΜ, αλλά θα το κοιτάξει η διοίκηση που θα δει διεξοδικά όλες τις παραμέτρους. Χρειάζεται εκ των βάθρων ανανέωση. Υπάρχει τόσος κόσμος που στηρίζει τον Ηρακλή, σίγουρα πρέπει να το σκεφτόμαστε κι αυτό».\nΑναρτήθηκε από iraklis- news.blogspot.com στις 18:49


ΕΛΛΗΝΙΚΗ ΝΑΥΣ: Γίνε Παιδί!\nΑυτά λέγει ο Κύριος και ο λόγος Του είναι Άγιος και αληθινός.Τη πλεονέκτημα έχουν τα παιδιά έναντι των μεγάλων; Έχουν τρία πλεονεκτήματα: την πίστη, την υπακοή, και την συγχωρητικότητα.\nΤο παιδί ρωτάει το γονιό του για τα πάντα και, ασχέτως του τι απαντά εκείνος, πιστεύει το γονιό του. Το παιδί υπακούει στο γονιό του και εύκολα υποτάσσει το θέλημα του στο θέλημα του γονιού του. Το παιδί είναι συγχωρητικό και, μολονότι προκαλεί εύκολα,συγχωρεί γρήγορα. Ο Κύριος μας απαιτεί και τα τρία αυτά από όλους τους ανθρώπους, δηλαδή πίστη, υπακοή, και συγχωρητικότητα. Επιθυμεί οι άνθρωποι να πιστεύουν σ΄Αυτόν απρουπόθετα, χωρίς όρους, όπως ένα παιδί πιστεύει στο γονιό του, και να είναι συγχωρητικοί ο ένας με τον άλλον, αμνησίκακοι, χωρίς να απαντούν στο κακό με κακό.\nΠίστη,υπακοή και συγχωρητικότητα είναι τα τρία βασικά χαρακτηριστικά της ψυχής ενός παιδιού. Η αγνότητα και η χαρά είναι επιπρόσθετα στοιχεία. Ένα παιδί δεν είναι άπληστο, ένα παιδί δεν είναι φιλήδονο, ένα παιδί δεν είναι ματαιόδοξο. Τα μάτια του παιδιού είναι αμόλυντα απ΄τα ακόλαστα πάθη και η χαρά του αμόλυντη από τις μέριμνες.\nΑδελφοί μου, ποιος άραγε μπορεί να μας κάνει ξανά σαν τα παιδιά; Κανένας, εκτός από τον ένα Χριστό. Εκείνος μπορεί να μας κάνει σαν τα παιδιά και να μας βοηθήσει να γεννηθούμε ξανά, με το παράδειγμα Του,τη διδασκαλία Του και τη δύναμη του Αγίου Πνεύματος.\nΩ, Κύριε Ιησού, τέλειο Εσύ στην υπακοή και την ταπείνωση, αιώνιο Παιδί του Ουράνιου Πατέρα, βοήθησέ μας να γίνουμε σαν αρτιγέννητα βρέφη, μέσα απ΄την πίστη σερ Σένα, την υπακοή σε Σένα, και την συγχωρητικότητα πρός αλλήλους.\n"Ο Πρόλογος της Αχρίδος" Εκδ. Άθως.\nΑναρτήθηκε από krostandis voyatzer στις 21:52


ΕΛΛΑΔΑ - Το αστυνομικό δελτίο του Σαββάτου (29/11) στο Lateam.gr\nΤο αστυνομικό δελτίο του Σαββάτου (29/11)\nThis is a discussion on Το αστυνομικό δελτίο του Σαββάτου (29/11) within the ΕΛΛΑΔΑ forums, part of the ΕΠΙΚΑΙΡΟΤΗΤΑ category; Χτύπησε με τα χέρια και λήστεψε έναν υπάλληλο ναυτιλιακής εταιρίας, αρπάζοντάς του φάκελο που μετέφερε με 50.000 ευρώ. Αστυνομικοί της ...\n29-11-2008, 21:01: #1\nΧτύπησε με τα χέρια και λήστεψε έναν υπάλληλο ναυτιλιακής εταιρίας, αρπάζοντάς του φάκελο που μετέφερε με 50.000 ευρώ.\nΑστυνομικοί της Ασφάλειας Βούλας όμως εντόπισαν τον 22χρονο και τον συνέλαβαν. Αυτόπτες μάρτυρες και το θύμα της επίθεσης, που κλήθηκαν λίγο αργότερα στο αστυνομικό τμήμα, αναγνώρισαν στο πρόσωπο του 22χρονου το δράστη της ληστείας, και ο νεαρός συνελήφθη.\nΤο πρωί (29/11) οδηγήθηκε στον εισαγγελέα.\nΠροσπάθησε να περάσει ναρκωτικά στον Κορυδαλλό\nΣυνελήφθη επ αυτοφώρω, ενώ προσπαθούσε να παραδώσει στο φίλο της ο οποίος είναι κρατούμενος στις φυλακές Κορυδαλλού, σάκο που περιείχε ναρκωτικά.\nΗ 18χρονη, σε έλεγχο των σωφρονιστικών υπαλλήλων του Κορυδαλλού κατά τη διάρκεια του επισκεπτηρίου, το απόγευμα της Παρασκευής (28/11) προσπάθησε να περάσει 16 αυτοσχέδιες συσκευασίες ηρωίνης, συνολικού μεικτού βάρους 72,5g, που είχε κρύψει στις χειρολαβές, και συνελήφθη.\nΤο πρωί (29/11) η 18χρονη, με την κατηγορία της παράνομης κατοχής και εισαγωγής ναρκωτικών στις φυλακές, οδηγήθηκε ενώπιον του εισαγγελέα Πλημμελειοδικών Πειραιά.\nΠλούσιο το αστυνομικό δελτίο LATEAM RSS NEWS 0 02-11-2009 09:50:\nΤο αστυνομικό δελτίο της Παρασκευής (28/11) geodon ΕΛΛΑΔΑ 0 28-11-2008 15:20:\nΤο αστυνομικό δελτίο της Πέμπτης (27/11) geodon ΕΛΛΑΔΑ 0 27-11-2008 16:09:\nΤο αστυνομικό δελτίο της Τρίτης (18/11) geodon ΕΛΛΑΔΑ 0 18-11-2008 18:16:\nΑστυνομικό Δελτίο cRc ΤΟΠΙΚΑ ΝΕΑ 0 20-06-2008 14:04:


Φυσικό αέριο: Στους επαΐοντες και στους εξωγήινους απαντούν τα έγγραφα - OlaDeka\nΑρχική » Δυτική Μακεδονία » Καστοριά » Φυσικό αέριο: Στους επαΐοντες και στους εξωγήινους απαντούν τα έγγραφα\n17 Νοεμβρίου 2019 18 Νοεμβρίου 2019 Mr. Blog Δυτική Μακεδονία,Καστοριά\nΕπειδή στην περιοχή μας παίζεται τεράστιο «παιχνίδι» με το φυσικό αέριο στις πλάτες των πολιτών, μάλλον πρέπει να κάνουμε ένα μάθημα επανάληψης σε όλους τους ανεπίδεκτους μαθήσεως που σε λίγο καιρό ο λαός θα τους «κόψει» στις εξετάσεις αν συνεχίσουν την ίδια τακτική. Γιατί σίγουρα όποιος δεν θέλει να ζυμώσει, δέκα μέρες κοσκινίζει λέει ο λαός, αλλά όλα έχουν και κάποιο όριο…\nΛοιπόν για πάμε:\nΗ Δυτική Μακεδονία ΔΕΝ φαντάζονταν καν την δυνατότητα παροχής φυσικού αερίου. Το παραδέχεται ο Γιώργος Δακής στις 6 Δεκ. 2017 (κάντε κλικ στον τίτλο):\nΔΑΚΗΣ: «Μα δεν υπήρχε φυσικό αέριο στη θητεία μου!»\nΜε την αρχική συμφωνία λοιπόν, η Δυτική Μακεδονία ΔΕΝ έπαιρνε φυσικό αέριο από τον TAP. Το παρακάτω έγγραφο με ημερομηνία 20/07/16, σφραγίζει τη δημιουργία των σταθμών απομάστευσης απ’ όπου θα συνδεθούν με το δίκτυο φυσικού αερίου οι πόλεις της περιοχής μας. Το τρίτο σημείο διασύνδεσης είναι βέβαια η Ποριά Καστοριάς:\nΣεπτέμβριος 2016 (κάντε κλικ):\nΚάποιοι (ακόμη και σήμερα) ισχυρίζονται ότι η Δυτική Μακεδονία έμενε συνεχώς εκτός στις διαδικασίες σύνδεσης με το φυσικό αέριο. Εντέχνως και με περισσή πονηριά μπερδεύουν προγράμματα που οι άλλες τρεις περιφέρειες έχουν ξεκινήσει από το 2012 όταν ο Δακής και η Δυτική Μακεδονία ΔΕΝ ήξερε δεν γνώριζε τίποτα για το φυσικό αέριο!\nΤΙ ΛΕΕΙ Η ΔΕΔΑ ΚΑΙ ΓΚΡΕΜΙΖΕΙ ΤΙΣ ΠΟΝΗΡΙΕΣ ΑΠΟΚΑΛΥΠΤΟΝΤΑΣ ΤΗΝ ΑΛΗΘΕΙΑ:\n«Το πρόγραμμα ανάπτυξης της ΔΕΔΑ δομείται σε δύο στάδια ˙ το πρώτο στάδιο, αφορά στην κατασκευή Δικτύων Διανομής Φυσικού Αερίου και στη σύνδεση καταναλωτών αποκλειστικά στις Περιφέρειες της Ανατολικής Μακεδονίας & Θράκης, της Στερεάς Ελλάδας και της Κεντρικής Μακεδονίας. Τα έργα αυτά είχαν σχεδιαστεί ήδη από το 2012 – 2013 και η ΔΕΠΑ από την εποχή εκείνη ήταν σε επαφή με τις εν λόγω Περιφέρειες για την υλοποίησή τους. Έτσι λοιπόν η επιλογή των περιοχών έγινε αφενός μεν επειδή είχαν αναμορφώσει τα Επιχειρησιακά Προγράμματα του ΕΣΠΑ 2014 – 2020 οπότε μπορούσαν να εντάξουν το έργο ανάπτυξης του Δικτύου Διανομής Φυσικού Αερίου στους προϋπολογισμούς τους και αφετέρου δε διότι στις περιοχές αυτές υπήρχε η βασική υποδομή δικτύων Φυσικού Αερίου για την τροφοδότηση των αστικών ιστών των πόλεων.»\nΔΕΙΤΕ ΚΑΙ ΤΟ ΕΓΓΡΑΦΟ:\nΣτις 24 Νοεμβρίου του 2017 η ΔΕΔΑ αναφέρει στον Περιφερειάρχη ότι μετά τη μετατροπή των απλών βανοστασίων σε σημεία εξόδου Φ/Α για την περιοχή μας όλα προχωρούν κανονικά.\nΕδώ να σημειώσουμε ότι τα μισά λεφτά της χρηματοδότησης του έργου θα δίνονταν από την ΔΕΔΑ αφού όμως πρώτα εξασφαλιστεί το άλλο μισό από την Περιφέρεια Δυτ. Μακεδονίας. Στο παρακάτω έγγραφο,(στο τέλος) φαίνεται ότι και αυτό έχει εξασφαλιστεί από το ΠΕΠ Δυτικής Μακεδονίας. Λίγο αργότερα βέβαια, θα έρθει μια ακόμη πιο ευχάριστη είδηση, όταν το ποσό αυτό (που θα έβγαινε από το ΠΕΠ της Περιφέρειας), δεν χρειάζεται να το «ξοδέψει» η περιφέρεια Δυτ. Μακεδονίας αφού η κεντρική κυβέρνηση, πείθεται από τον Καρυπίδη να πληρώσει αυτή τον …λογαριασμό εντάσσοντας το έργο στο πρόγραμμα δημοσίων επενδύσεων όπως φαίνεται στο 2ο έγγραφο που υπογράφει ο Χαρίτσης:\nΕΝΤΑΞΗ ΤΟΥ ΕΡΓΟΥ ΦΥΣΙΚΟΥ ΑΕΡΙΟΥ ΣΤΟ ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ ΜΕ ΥΠΟΓΡΑΦΗ ΧΑΡΙΤΣΗ :\nTAP: ΝΑΙ ΥΠΑΡΧΟΥΝ ΟΙ ΣΤΑΘΜΟΙ ΑΠΟΜΑΣΤΕΥΣΗΣ, ΝΑΙ ΘΑ ΠΑΡΕΤΕ ΦΥΣΙΚΟ ΑΕΡΙΟ:\n«Ο αγωγός TAP θα έχει δυνατότητα μεταφοράς 10 δισ. κυβικών μέτρων αερίου το χρόνο, που θα προέρχονται από το κοίτασμα Σαχ Ντενίζ του Αζερμπαϊτζάν, με δυνατότητα διπλασιασμού στα 20 δισ. σε επόμενο στάδιο και θα συνδέεται με το ελληνικό σύστημα μεταφοράς φυσικού αερίου στη Νέα Μεσημβρία Θεσσαλονίκης, όπου η χωρητικότητα της διασύνδεσης της θα είναι 3 δισ. κυβικά το χρόνο, ενώ θα υπάρχουν επίσης τρία σημεία εξόδου στην Καστοριά, την Κοζάνη και την Πέλλα για την τροφοδοσία των τοπικών αγορών με φυσικό αέριο.» Γενική διευθύντρια για τον αγωγό φυσικού αερίου TAP στην Ελλάδα, Κατερίνα Παπαλεξανδρή\n20 η Δεκεμβρίου 2018- Η ΡΑΕ ΔΙΝΕΙ ΑΔΕΙΑ ΣΤΗ ΔΕΔΑ ΓΙΑ ΤΗΝ ΠΕΡΙΟΧΗ ΜΑΣ\nΘέλετε κι άλλα; Θα τα έχετε. Γιατί όσοι ακόμοι πολεμάνε το δίκαιο και την αλήθεια θα μας βρουν απέναντι.\nΟι κάτοικοι της Δυτικής Μακεδονίας θέλουν φυσικό αέριο. Θέλουν φθηνή ενέργεια. Δεν πάει άλλο. Δεν μας νοιάζει ποιος θα κόψει την κορδέλα. Απλά φέρτε φυσικό αέριο στα σπίτια μας!\nΌποιος ακούσια ή εκούσια μπερδεύει την τοπική κοινωνία με αισχρά ψέματα και μυθοπλασίες που εξυπηρετούν μικρόψυχα, ιδιοτελή, κομματικά ή άλλα συμφέροντα, θα έχει και την ανάλογη αντιμετώπιση από τον κόσμο όταν αυτός ξυπνήσει. Και να στε σίγουροι. Η προσπάθεια του σκοταδισμού μπορεί να δρέπει καρπούς ακόμα, αλλά κάποια στιγμή οι πολίτες θα μάθουν όλη την αλήθεια…και τότε, να δούμε ποια τρύπα θα σας κρύψει!\nΟ ΣΧΕΔΙΑΣΜΟΣ ΥΠΑΡΧΕΙ, ΟΙ ΑΠΟΦΑΣΕΙΣ ΥΠΑΡΧΟΥΝ, ΤΑ ΛΕΦΤΑ ΥΠΑΡΧΟΥΝ, ΟΙ ΑΔΕΙΕΣ ΥΠΑΡΧΟΥΝ.


500 βάζα μέλι αγορασε ο Π. Μπούπουρας\nΠέμπτη, 31 Μαΐου 2018 20:49\n500 βάζα μέλι αγορασε ο Π. Μπούπουρας Κύριο\nΕίναι απίστευτο το άπλωμα του Π. Μπούμπουρα και η εμπλοκή του στις δραστηριότητες της Λήμνου… Είναι παρών σε ό,τι κινείται… όμως αυτό που έμαθα και είναι επιβεβαιωμένο δείχνει έναν επιχειρηματία με ανοιχτές κεραίες σε κάθε τομέα με πολύ εντυπωσιακό τρόπο.\nΗ τελευταία του κίνηση, που και αυτή έχει το στοιχείο του εντυπωσιασμού, είναι η αγορά από τον Μελισσοκομικό Συνεταιρισμό Λήμνου, 500 βάζων μελιού.\nΗ αγορά αυτή έχει ιδιαίτερη βαρύτητα τόσο σε συμβολικό επίπεδο όσο και πρακτικό, τώρα που ο Μελισσοκομικός ξεκίνησε με οργανωμένο τρόπο, με νέα συσκευασία πιστοποιημένου μελιού. Η Αγορά αυτή του κ. Μπούμπουρα δε είναι μιας τεραστίας αξίας αφού με βάση την τιμή του βάζου το συνολικό ποσό πρέπει να πλησιάζει τις 4.000 €, όμως είναι ενισχυτική της προσπάθειας των μελισσοκόμων να πουλήσουν το μέλι τους συσκευασμένο και πιστοποιημένο σε καλύτερες τιμές.\nΑυτά τα 500 βάζα μέλι, φυσικά, δεν τα αγόρασε ο Π. Μπούμπουρας για προσωπική κατανάλωση αλλά για δώρα στο εξωτερικό, αυτό μπορώ να υποθέσω, και μακάρι για κάποια δειγματοδότηση ώστε να μπει σε ράφια κάποιων καταστημάτων…\nΠερισσότερα σε αυτή την κατηγορία: « ΧΑΝΕΤΑΙ Η ΘΑΛΑΣΣΙΑ ΖΩΗ ΑΠΟ ΤΑ ΠΛΑΣΤΙΚΑ ΚΑΙ ΤΑ ΣΚΟΥΠΙΔΙΑ\tΗ ΔΙΑΠΛΑΤΥΝΣΗ ΤΟΥ ΔΡΟΜΟΥ ΠΡΟΣ ΤΟ ΠΟΡΤΟ ΜΥΡΙΝΑ... »\nΒρίσκεστε εδώ: HomeΕιδησειςΕιδήσεις500 βάζα μέλι αγορασε ο Π. Μπούπουρας Scroll to Top


Αμοιβάδα που τρέφεται με ανθρώπινο εγκέφαλο απειλεί το Τέξας – Σε κατάσταση έκτακτης ανάγκης 8 περιοχές | paidevo.gr\n← Καρδίτσα: Η ζωή μέσα στη λάσπη\nΠοια είναι η διαφορά κεραυνού και αστραπής που οι περισσότεροι δεν γνωρίζουν →\nPosted on September 28, 2020 by Paidevo\nΈνας μη αναμενόμενος εχθρός έχει χτυπήσει το Τέξας προκαλώντας ανησυχία σε χιλιάδες κατοίκους.\nΣύμφωνα με το CNN, η Επιτροπή Περιβαλλοντικής Ποιότητας εξέδωσε οδηγία ζητώντας από τους κατοίκους που είναι συνδεδεμένοι με ένα συγκεκριμνένο δίκτυο να μην χρησιμοποιήσουν καθόλου τρεχούμενο νερό από τις βρύσες τους, καθώς εντοπίστηκε η παρουσία εγκεφαλοφάγων αμοιβάδων.\nΗ οδηγία για «κλειστές βρύσες» ισχύει για τους κατοίκους των περιοχών Λέικ Τζάκσον, Φρίπορτ, Άνγκλετον, Μπραζόρια, Ρίτσγουντ, Όιστερ Κρικ, Κλουτ και Ρόζενμπεργκ.\nΜάλιστα οι κάτοικοι είναι τόσο ανήσυχοι με την εγκεφαλοφάγα αμοιβάδα που το Λέικ Τζάκσον κήρυξε κατάσταση καταστροφής.\nΣπάνιες αλλά θανατηφόρες οι μολύνσεις\nΤο κέντρο Ελέγχου και Πρόληψης Νοσημάτων στις ΗΠΑ (CDC) προειδοποιεί ότι οι μολύνσεις μπορεί να είναι σπάνιες αλλά οι περισσότερες είναι θανατηφόρες. Από το 2009 έως το 2019 μόλις 34 τέτοια περιστατικά καταγράφηκαν στις ΗΠΑ.\nΕξ αυτών, τα 30 είχαν προκληθεί από κατάποση νερού σε θαλάσσια πάρκα, πισίνες ή δημόσιους πίδακες. Από τους 145 ανθρώπους που είχαν μολυνθεί από το 1962 έως το 2018, μόλις τέσσερις επιβίωσαν.\nΣημειώνεται πως το συγκεκριμένο είδος αμοιβάδας την βρίσκουμε στο χώμα, σε θερμές λίμνες, σε ποτάμια και θερμά λουτρά, πισίνες αλλά και σε υδάτινα απόβλητα εργοστασίων.\nΤυφλός και ανάπηρος φύτεψαν 10.000 δέντρα!


Τα προσωπικά στοιχεία που δηλώσατε στη Smart Control χρησιμοποιούνται αποκλειστικά για την διεκπεραίωση της παραγγελίας σας.\nΤα στοιχεία του αρχείου μας δεν χρησιμοποιούνται, δεν πωλούνται και δεν ανταλλάσονται με κανέναν. Εξαιρετικά μπορούν να κοινοποιηθούν προσωπικά σας στοιχεία μόνο στις αρμόδιες δικαστικές, αστυνομικές, διοικητικές αρχές κατόπιν νομίμου αιτήματος τους και σύμφωνα με το ισχύον δίκαιο για τα προσωπικά δεδομένα άρθρα 11 εώς 13 Ν.2472/1997 το Ν.2774/1999 και το άρθρο 8 του Ν.2819/2000 και λοιπά σχετικά Π.Δ και οδηγίες του Ευρωπαϊκού δικαίου που ισχύουν εώς σήμερα καθώς και όποιες άλλες ισχύσουν, οι οποίες θα εποτελούν μέρος του παρόντος.\nH SMART CONTROL μεριμνά ώστε να διασφαλίζει ότι οι πληροφορίες και τα στοιχεία που περιέχονται στην ιστοσελίδα της είναι ακριβή. Εντούτοις, δεν αποδεχόμαστε καμία ευθύνη και δεν προσφέρουμε καμία εγγύηση ότι οι πληροφορίες και τα στοιχεία που παρέχονται είναι ακριβή, ολοκληρωμένα και ενημερωμένα μέχρι σήμερα. Αυτό επίσης εφαρμόζεται και για τις ιστοσελίδες στις οποίες οι χρήστες έχουν πρόσβαση μέσω της παρούσας. Ομοίως, η ΣΜΑΡΤΚΟΝΤΡΟΛ δεν αποδέχεται καμία ευθύνη για το περιεχόμενο αυτών των ιστοσελίδων. Η εταιρεία διατηρεί το δικαίωμα να τροποποιήσει, να προσθέσει ή να διαγράψει τις πληροφορίες και τα στοιχεία που παρέχονται χωρίς καμία προηγούμενη ειδοποίηση. Οι πληροφορίες και τα στοιχεία που φαίνονται στην ιστοσελίδα μας, παρέχουν στο χρήστη μία ευρεία άποψη, για τον σκοπό της πληροφόρησης και δεν έχουν σαν σκοπό να κάνουν τον χρήστη να βασιστεί στην ορθότητα ή στην πληρότητα των πληροφοριών ή στην ενημέρωση των στοιχείων μέχρι σήμερα. Η εταιρεία δεν αποδέχεται καμία ευθύνη για άμεση ή έμμεση ζημία που να απορρέει από την χρήση των πληροφοριών ή των στοιχείων αυτής της ιστοσελίδας. Κανένα δικαίωμα ή υποχρέωση δεν υπάρχει μεταξύ της εταιρείας, του χρήστη της ιστοσελίδας και τρίτου μέρους.\nΤα περιεχόμενα της ιστοσελίδας της Σμαρτ Κοντρολ προστατεύονται σύμφωνα με το Νόμο. Η αντιγραφή των πληροφοριών ή των στοιχείων, ιδιαίτερα η χρήση κειμένων, τμημάτων των κειμένων, υλικά γραφικών, καθώς και η χρήση λογισμικού (dowload) προϋποθέτει την προηγούμενη έγκριση της εταιρείας. Κάθε πληροφορία ή στοιχείο, συμπεριλαμβανομένης της χρήσης τους, κάθε σύνδεση καθώς και κάθε ενέργεια, παράλειψη ή πρόσβαση που δίδεται σε σχέση με την ιστοσελίδα της ΣμαρτΚοντρολ διέπεται αποκλειστικά από το ελληνικό - κοινοτικό δίκαιο. Αρμόδια είναι τα Δικαστήρια της Αθήνας.


Επιχείρηση Ιρακινή Ελευθερία\nΔημοσίευση: 25 Μαρτίου 2018 15:50\nΤα ξημερώματα της 19ης Μαρτίου 2003, όταν ξεκίνησε η αμερικανο-βρετανική εισβολή στο Ιράκ (Operation Iraqi Freedom), βρισκόμουν στο Κουβέιτ. Τα "συμμαχικά" αεροπλάνα απογειώνονταν κατά κύματα, βομβάρδιζαν από τα σύνορα μέχρι τη Βαγδάτη. Οι πύραυλοι έπεφταν βροχή. Κατέστρεψαν ό,τι είχε μείνει όρθιο από την υποδομή της χώρας μετά από το ασφυκτικό εμπάργκο, αλλά δεν πέτυχαν ούτε τον Σαντάμ Χουσεΐν, ούτε τους γιους του, Ουντάι και Κουσάι. Ο Τζωρτζ Μπους Τζούνιορ τους είχε δώσει προθεσμία 48 ωρών για να εγκαταλείψουν το Ιράκ. Δεν το έκαναν και βρήκαν τον θάνατο, ο ένας μετά τον άλλον, στους μήνες και τα χρόνια που ακολούθησαν. Εν τω μεταξύ η χώρα βυθίστηκε στο χάος και στις "παράπλευρες απώλειες"...\nΟύτε "όπλα μαζικής καταστροφής" βρέθηκαν ούτε οι εισβολείς κέρδισαν "τις καρδιές και τα μυαλά του ιρακινού λαού". Δεκαπέντε χρόνια μετά, εξακολουθώ να αναρωτιέμαι πώς μέσα σε αυτό το όργιο της προπαγάνδας και της βίας δεν στήθηκε μια προβοκάτσια της... προκοπής, ένα δήθεν χτύπημα με "χημικά όπλα" στο Κουβέιτ, όπου έπεσαν λιγοστοί μεν -αλλά αρκετοί για να σκορπίσουν τον τρόμο- πύραυλοι από το Ιράκ. Προφανώς, οι εγκέφαλοι του Πενταγώνου και ο αρχιτέκτονας του πολέμου Ντόναλντ Ράμσφελντ με τα "γνωστά γνωστά" και τα "άγνωστα άγνωστα" γνωρίζουν περισσότερες "αληθινές αλήθειες". Προφανώς, οι περισσότεροι Αμερικανοί και Βρετανοί αξιωματικοί και στρατιώτες που συνάντησα στην έρημο, χωρίς να "ενσωματωθώ" σε στρατιωτική μονάδα, έκαναν τη "δουλειά" που διατάχθηκαν να κάνουν και γύρισαν στα σπίτια τους, άλλοι με σωματικά και ψυχικά τραύματα, άλλοι με ένα καλό... μεροκάματο, αρκετοί με συνδυασμό όλων αυτών. Επισήμως, κατά την εισβολή του Μαρτίου σκοτώθηκαν 172 Αμερικανοί και Βρετανοί.\nΔεκαπέντε χρόνια μετά, κανένας δεν γνωρίζει πόσοι Ιρακινοί στρατιώτες και άμαχοι σκοτώθηκαν. Ο Αμερικανός στρατηγός Τομ Φρανκς, ο επικεφαλής της εισβολής, είχε απαντήσει περιφρονητικά ότι "δεν μετράμε πτώματα", θέλοντας να αποφύγει οτιδήποτε θα θύμιζε το body count του Βιετνάμ. Ακολούθησε η κατοχή του Ιράκ και ο ανταρτοπόλεμος. Οι αμερικανικές βόμβες λευκού φωσφόρου στη Φαλούτζα, οι μάχες στο Ραμάντι, το μπαράζ των βομβιστικών επιθέσεων στη Βαγδάτη, ακόμα και μέσα στην "ασφαλή" Πράσινη Ζώνη, τα κολαστήρια του Αμπού Γκράιμπ. Και βέβαια η ανάδυση, μέσα από τις στάχτες, της Αλ Κάιντα του Ιράκ και του Ισλαμικού Κράτους, σαν αυτοεκπληρούμενη προφητεία. Οι εισβολείς γνώριζαν τον κίνδυνο, αλλά όσοι προειδοποιούσαν από τότε για τον κίνδυνο τριχοτόμησης του Ιράκ, για την ενίσχυση του εξτρεμισμού και του σεχταρισμού, χαρακτηρίζονταν αυτόματα "ηττοπαθείς", "αντιαμερικανοί", "φίλοι του δικτάτορα Σαντάμ" κ.λπ.\nΜια μελέτη που δημοσιεύθηκε στην έγκυρη ιατρική επιθεώρηση “The Lancet” το 2006 ανέβασε σε 600.000 τους νεκρούς Ιρακινούς κατά την εισβολή και τους πρώτους 40 μήνες της κατοχής. Με βάση αυτά τα στοιχεία και την εξέλιξη των μαχών (συμπεριλαμβανομένης της σύγκρουσης με το Ισλαμικό Κράτος), διατυπώνονται εκτιμήσεις ότι από το 2003 μέχρι σήμερα έχουν σκοτωθεί περίπου 2,4 εκατομμύρια άνθρωποι στο Ιράκ.\nΑπό πότε όμως πρέπει να αρχίζει το... μέτρημα; Μήπως από τον πρώτο πόλεμο του Κόλπου και την "Καταιγίδα της Ερήμου" το 1991; Μήπως θα πρέπει να μπουν στον λογαριασμό και οι νεκροί από τις ασθένειες, από τα εγκλήματα του καθεστώτος, τις κεφαλές απεμπλουτισμένου ουρανίου, το εμπάργκο, την απουσία στοιχειώδους ιατροφαρμακευτικής περίθαλψης;\nΣτις 12 Μαΐου 1996, στην εκπομπή 60 Minutes του CBS, η Μαντλίν Ολμπράιτ, πρεσβευτής των ΗΠΑ στον ΟΗΕ και κατοπινή υπουργός Εξωτερικών του Κλίντον, ρωτήθηκε για το εμπάργκο που αποτελούσε συλλογική τιμωρία του ιρακινού λαού, όχι του Σαντάμ: "Λέγεται ότι πέθαναν πάνω από μισό εκατομμύρια παιδιά στο Ιράκ, περισσότερα από τα θύματα της Χιροσίμα, άξιζε τον κόπο;" "Πιστεύω ότι πρόκειται για μια πολύ δύσκολη επιλογή. Πιστεύουμε όμως ότι αξίζει τον κόπο", απάντησε η Ολμπράιτ. Τότε, υπό την διεθνή κατακραυγή, η "σιδηρά" Μαντλίν με τις φανταχτερές καρφίτσες στο πέτο ζήτησε συγγνώμη για τη δήλωσή της. Επτά χρόνια αργότερα, ξεκίνησε η επιχείρηση "Ιρακινή Ελευθερία".


Ανεξάρτητη Μαθητική Δράση: ΣΥΜΠΛΟΚΕΣ ΑΥΤΗ ΤΗ ΣΤΙΓΜΗ ΣΕ ΘΕΣΣΑΛΟΝΙΚΗ,ΣΤΗΝ Α.Δ ΚΑΒΑΛΑΣ,ΣΤΗ ΝΟΜΙΚΗ ΑΘΗΝΩΝ ΚΑΙ ΣΤΟΥΣ ΔΡΟΜΟΥΣ ΓΥΡΩ ΑΠΟ ΤΟ ΠΟΛΥΤΕΧΝΕΙΟ...ΠΑΝΙΚΟΣ ΣΤΟΥΣ ΔΡΟΜΟΥΣ\nΣΥΜΠΛΟΚΕΣ ΑΥΤΗ ΤΗ ΣΤΙΓΜΗ ΣΕ ΘΕΣΣΑΛΟΝΙΚΗ,ΣΤΗΝ Α.Δ ΚΑΒΑΛΑΣ,ΣΤΗ ΝΟΜΙΚΗ ΑΘΗΝΩΝ ΚΑΙ ΣΤΟΥΣ ΔΡΟΜΟΥΣ ΓΥΡΩ ΑΠΟ ΤΟ ΠΟΛΥΤΕΧΝΕΙΟ...ΠΑΝΙΚΟΣ ΣΤΟΥΣ ΔΡΟΜΟΥΣ\nΑναρτήθηκε από magakos στις 11:40 μ.μ.\nΣυμπλοκές αυτή την ώρα στη Θεσσαλονίκη. Ομάδα περίπου 20 ατόμων βγήκε από το Πολυτεχνείο και πέταξε δεκάδες βόμβες μολότοφ εναντίον των ΜΑΤ που βρίσκονται στην πύλη της ΔΕΘ. Οι αστυνομικοί έκαναν χρήση δακρυγόνων και χημικών για να τους απωθήσουν.\nΠριν λίγα λεπτά ομάδα κουκουλοφόρων επιτέθηκε στο κτίριο της Αστυνομικής Διεύθυνσης Καβάλας με μολότοφ, δακρυγόνα και καπνογόνα με αποτέλεσμα να προκληθεί φωτιά στον ισόγειο χώρο του κτιρίου και να σημειωθούν ζημιές σε δυο περιπολικά.\nΕπεισόδια ξανάρχισαν και στη Νομική Αθηνών όπου ομάδα 100 νεαρών με κράνη επιτίθενται σε τακτικά χρονικά διαστήματα στις δυνάμεις των ΜΑΤ που έχουν λάβει θέσεις στην περιοχή και στη συνεχεία οπισθοχωρούν και πάλι στο κτίριο της οδού Σόλωνος.\nΤεταμένη εξακολουθεί να είναι η κατάσταση και στους δρόμους γύρω από το Πολυτεχνείο. Τα ΜΑΤ ωστόσο έχουν σταματήσει να επεμβαίνουν και να απαντούν εδώ και περίπου μιάμιση ώρα. Φωτιά από μολότοφ έχει εκδηλωθεί και σε υπόγειο κατάστημα.\nΑνοιχτοί οι δρόμοι στην Αθήνα εκτός από το τμήμα της Πατησίων, από τα Χαυτεία μέχρι την Κοδριγκτώνος.\nΜην σταματήσουμε ποτέ\nΟποιος εχει φωτογραφικο υλικο και Videos...\nνα το στελνει στο anmadgr@yahoo.gr